ΚΟΙΝΗ ΘΕΣΗ (ΕΚ) ΑΡΙΘ. 22/96 η οποία καθορίστηκε από το Συμβούλιο στις 29 Μαρτίου 1996 για τη θέσπιση της οδηγίας 96/. . ./ΕΚ του Ευρωπαϊκού Κοινοβουλίου και του Συμβουλίου της . . . για την προσέγγιση των νομοθεσιών των κρατών μελών σχετικά με τον εξοπλισμό υπό πίεση (96/C 147/01)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας και ιδίως το άρθρο 100 Α,

τις προτάσεις της Επιτροπής (1),

τη γνώμη της Οικονομικής και Κοινωνικής Επιτροπής (2),

αποφασίζοντας σύμφωνα με το άρθρο 189 Β της συνθήκης (3),

Εκτιμώντας:

ότι η εσωτερική αγορά συνιστά ένα χώρο απαλλαγμένο από εσωτερικά σύνορα, στον οποίο είναι είναι εγγυημένη η ελεύθερη κυκλοφορία αγαθών, προσώπων, υπηρεσιών και κεφαλαίων 7

ότι στα κράτη μέλη υπάρχουν διαφορές ως προς το περιεχόμενο και το πεδίο εφαρμογής των νομοθετικών, κανονιστικών και διοικητικών διατάξεων σχετικά με την ασφάλεια, την προστασία της υγείας του κοινού και, κατά περίπτωση, των κατοικιδίων ζώων και των αντικειμένων όσον αφορά τους εξοπλισμούς υπό πίεση που δεν καλύπτονται από την ισχύουσα κοινοτική νομοθεσία 7 ότι οι διαδικασίες πιστοποίησης και επιθεώρησης των εξοπλισμών αυτών διαφέρουν από το ένα κράτος μέλος στο άλλο 7 ότι τέτοιες διαφορές μπορούν να αποτελέσουν εμπόδια για τις ενδοκοινοτικές εμπορικές συναλλαγές 7

ότι η εναρμόνιση των εθνικών νομοθεσιών αποτελεί το μόνο τρόπο άρσης αυτών των εμποδίων στις ελεύθερες συναλλαγές 7 ότι ο στόχος αυτός δεν είναι δυνατόν να επιτευχθεί ικανοποιητικά από τα επί μέρους κράτη μέλη 7 ότι η παρούσα οδηγία καθιερώνει απλώς τις απαιτήσεις που είναι απαραίτητες για την ελεύθερη κυκλοφορία των εξοπλισμών επί των οποίων ισχύει 7

ότι οι εξοπλισμοί που υποβάλλονται σε πίεση το πολύ 0,5 bar δεν παρουσιάζουν ουσιαστικούς κινδύνους που έχουν σχέση με την πίεση 7 ότι ως εκ τούτου δεν θα πρέπει να εμποδίζεται η ελεύθερη κυκλοφορία τους στην Κοινότητα 7 ότι συνεπώς η παρούσα οδηγία εφαρμόζεται στους εξοπλισμούς υπό μεγίστη επιτρεπομένη πίεση PS άνω των 0,5 bar 7

ότι η παρούσα οδηγία αφορά επίσης τα συγκροτήματα πλειόνων εξοπλισμών υπό πίεση που συναρμολογούνται σε ενιαίο λειτουργικό σύνολο 7 ότι τα εν λόγω συγκροτήματα μπορούν να εκτείνονται από τα απλά, όπως μια χύτρα ταχύτητας, μέχρι τα περίπλοκα, όπως ένας υδραυλωτός λέβητας 7 ότι όταν ο κατασκευαστής ενός συγκροτήματος το προορίζει να διατεθεί στην αγορά και να τεθεί σε λειτουργία ως σύνολο - και όχι υπό μορφήν μη συναρμολογημένων συστατικών του στοιχείων - το συγκρότημα αυτό πρέπει να είναι σύμφωνο προς τις διατάξεις της παρούσας οδηγίας 7 ότι αντίθετα η οδηγία δεν καλύπτει την συναρμολόγηση εξοπλισμών υπό πίεση που πραγματοποιείται στο χώρο του χρήστη και υπ' ευθύνη του, όπως οι βιομηχανικές εγκαταστάσεις 7

ότι η παρούσα οδηγία εναρμονίζει τις εθνικές διατάξεις όσον αφορά τους κινδύνους που οφείλονται στην πίεση 7 ότι συνεπώς, οι άλλοι κίνδυνοι που ενδέχεται να παρουσιάζουν οι εν λόγω εξοπλισμοί υπάγονται ενδεχομένως στις αντίστοιχες οδηγίες 7 εκτιμώντας ωστόσο, ότι είναι δυνατόν εξοπλισμοί υπό πίεση να περιληφθούν στα προϊόντα που αποτελούν αντικείμενο άλλων οδηγιών που έχουν εκδοθεί δυνάμει του άρθρου 100 Α της συνθήκης 7 ότι οι διατάξεις που προβλέπουν ορισμένες από τις οδηγίες αυτές αφορούν τους κινδύνους που οφείλονται στην πίεση 7 ότι οι εν λόγω διατάξεις θεωρούνται επαρκείς για να προληφθούν κατά ικανοποιητικό τρόπο οι οφειλόμενοι στην πίεση κίνδυνοι που παρουσιάζουν οι εξοπλισμοί αυτοί όταν η επικινδυνότης τους παραμένει χαμηλή 7 ότι συνεπώς οι εξοπλισμοί αυτοί θα πρέπει να εξαιρεθούν της παρούσας οδηγίας 7

ότι για τους εξοπλισμούς υπό πίεση που καλύπτονται από διεθνείς συμβάσεις, οι κίνδυνοι που συνδέονται με τη μεταφορά και την πίεση θα αντιμετωπισθούν το ταχύτερο μέσω νέων κοινοτικών οδηγιών που θα βασίζονται στις ως άνω συμβάσεις ή με συμπληρώσεις των υφισταμένων οδηγιών 7 ότι κατά συνέπεια οι εξοπλισμοί αυτοί εξαιρούνται της παρούσας οδηγίας 7

ότι ορισμένοι εξοπλισμοί υπό πίεση, άν και υποβάλλονται σε μέγιστη επιτρεπόμενη πίεση PS ανώτερη των 0,5 bar, δεν παρουσιάζουν άξιους λόγου κινδύνους που οφείλονται στην πίεση 7 ότι κατά συνέπεια η ελεύθερη ενδοκοινοτική κυκλοφορία των εξοπλισμών αυτών δεν θα πρέπει να εμποδίζεται εφόσον νομίμως κατασκευάζονται ή διατίθενται στο εμπόριο σε ένα κράτος μέλος 7 ότι δεν χρειάζεται να υπαχθούν στην παρούσα οδηγία για να εξασφαλιστεί η ελεύθερη κυκλοφορία τους 7 ότι συνεπώς εξαιρούνται ρητά από αυτήν 7

ότι οι κανονισμοί για την εξάλειψη των τεχνικών εμποδίων στις συναλλαγές πρέπει να ακολουθούν τη νέα προσέγγιση που προβλέπεται από το ψήφισμα του Συμβουλίου της 7ης Μαΐου 1985, για νέα προσέγγιση στο θέμα της τεχνικής εναρμόνισης και τυποποίησης (4), σύμφωνα με το οποίο απαιτείται να καθορισθούν οι βασικές απαιτήσεις όσον αφορά την ασφάλεια και άλλες κοινωνικές διασφαλίσεις, χωρίς όμως να προκύπτει παράλληλη μείωση του υπάρχοντος, δικαιολογημένου εθνικού επιπέδου προστασίας του κάθε κράτους μέλους 7 ότι το ψήφισμα αυτό προβλέπει κάλυψη μεγάλου αριθμού προϊόντων από μια και μόνη οδηγία, ώστε να αποφεύγονται συχνές τροποποίησεις και πληθώρα οδηγιών 7

ότι οι υπάρχουσες κοινοτικές οδηγίες που αναφέρονται στην προσέγγιση των νομοθεσιών των κρατών μελών σχετικά με τους εξοπλισμούς υπό πίεση έχουν κάνει θετικά βήματα προς την κατεύθυνση της εξάλειψης των εμποδίων στις εμπορικές συναλλαγές του τομέα 7 ότι ο εν λόγω τομέας καλύπτεται σε μικρό μόνο μέρος από τις οδηγίες αυτές 7 ότι η οδηγία 87/404/ΕΟΚ του Συμβούλιου, της 25ης Ιουνίου 1987, σχετικά με την προσέγγιση των νομοθεσιών των κρατών μελών όσον αφορά τα απλά δοχεία πίεσης (5), αποτελεί την πρώτη εφαρμογή της νέας προσέγγισης στον τομέα των εξοπλισμών υπό πίεση 7 ότι η παρούσα οδηγία δεν θα έχει εφαρμογή στο χώρο που καλύπτεται ήδη από την οδηγία 87/404/ΕΟΚ 7

ότι η οδηγία-πλαίσιο 76/767/ΕΟΚ του Συμβουλίου, της 27ης Ιουλίου 1976, περί προσεγγίσεως των νομοθεσιών των κρατών μελών των αναφερομένων στις κοινές διατάξεις περί των συσκευών πιέσεως και των μεθόδων ελέγχου αυτών των συσκευών (6), έχει προαιρετικό χαρακτήρα και προβλέπει διαδικασία διμερούς αναγνώρισης του ελέγχου και της πιστοποίησης των εξοπλισμών υπό πίεση, η οποία δεν λειτούργησε ικανοποιητικά και, κατά συνέπεια, πρέπει να αντικατασταθεί από αποτελεσματικά κοινοτικά μέτρα 7

ότι το πεδίο εφαρμογής της παρούσας οδηγίας πρέπει να βασίζεται σε κάποιο γενικό ορισμό του όρου «εξοπλισμοί υπό πίεση», ώστε να λαμβάνεται υπόψη η τεχνική εξέλιξη των προϊόντων 7

ότι, για την ασφάλεια των εξοπλισμών υπό πίεση έχει ουσιαστική σημασία η συμμόρφωση προς τις βασικές απαιτήσεις ασφάλειας και προς τις άλλες βασικές απαιτήσεις 7 ότι οι απαιτήσεις αυτές διακρίνονται σε γενικές και ειδικές και πρέπει να τηρούνται από τους εξοπλισμούς υπό πίεση 7 ότι, ιδιαίτερα, οι ειδικές απαιτήσεις στοχεύουν στην κάλυψη συγκεκριμένων ειδών εξοπλισμού υπό πίεση 7

ότι για να διευκολυνθεί η απόδειξη της συμμόρφωσης προς τις βασικές απαιτήσεις, χρειάζονται διευρωπαϊκώς εναρμονισμένα πρότυπα, ιδιαίτερα αναφορικά με τον σχεδιασμό των εξοπλισμών υπό πίεση, την κατασκευή τους και την πραγματοποίηση των σχετικών δοκιμών και ότι συμμόρφωση προς τα πρότυπα αυτά είναι τεκμήριο ότι το συγκεκριμένο προϊόν ανταποκρίνεται και προς τις προαναφερθείσες βασικές απαιτήσεις 7 ότι τα εναρμονισμένα πρότυπα καταρτίζονται από ιδιωτικούς οργανισμούς και οφείλουν να παραμένουν μη υποχρεωτικά 7 ότι, για το σκοπό αυτό, η ευρωπαϊκή επιτροπή τυποποίησης (CEN) και η ευρωπαϊκή επιτροπή ηλεκτροτεχνικής τυποποίησης (CENELEC) αναγνωρίζονται ως αρμόδιοι φορείς για τη θέσπιση εναρμονισμένων προτύπων τηρώντας τις γενικές κατευθύνσεις συνεργασίας μεταξύ της Επιτροπής και των δύο αυτών φορέων, όπως υπεγράφησαν στις 13 Νοεμβρίου 1984 7

ότι, για τους σκοπούς της παρούσας οδηγίας, νοείται ως εναρμονισμένο πρότυπο κάθε τεχνική προδιαγραφή (ευρωπαϊκό πρότυπο ή κείμενο εναρμόνισης) που υιοθετείται από τον ένα ή τον άλλο ή και από τους δύο παραπάνω φορείς μετά από σύσταση της Επιτροπής, σε εφαρμογή της οδηγίας 83/189/ΕΟΚ του Συμβουλίου, της 28ης Μαρτίου 1983, για την καθιέρωση μιας διαδικασίας πληροφόρησης στον τομέα των τεχνικών προτύπων και προδιαγραφών (7), και σε εφαρμογή των ανωτέρω γενικών κατευθύνσεων 7

ότι η κατασκευή των εξοπλισμών υπό πίεση απαιτεί τη χρησιμοποίηση υλικών ασφαλών κατά τη χρήση 7 ότι, εν απουσία εναρμονισμένων προτύπων, είναι χρήσιμος ο καθορισμός των χαρακτηριστικών των υλικών που προορίζονται για επαναλαμβανόμενη χρήση 7 ότι ο εν λόγω καθορισμός γίνεται μέσω ευρωπαϊκών εγκρίσεων των υλικών, οι οποίες χορηγούνται από ειδικώς οριζομένους κοινοποιημένους οργανισμούς 7 ότι τα υλικά που πληρούν τις προϋποθέσεις για την χορήγηση της εν λόγω έγκρισης πρέπει να τεκμαίρονται σύμφωνα με τις βασικές απαιτήσεις της παρούσας οδηγίας 7

ότι, με δεδομένο τον κίνδυνο από τη χρήση εξοπλισμών υπό πίεση, είναι απαραίτητο να θεσπισθούν διαδικασίες για την εκτίμηση της τήρησης των βασικών απαιτήσεων των οδηγιών 7 ότι οι διαδικασίες αυτές πρέπει να διαμορφώνονται με γνώμονα το επίπεδο του εγγενούς κινδύνου των εξοπλισμών υπό πίεση 7 ότι, κατά συνέπεια, σε κάθε κατηγορία εξοπλισμών υπό πίεση πρέπει να αντιστοιχεί η ενδεδειγμένη διαδικασία ή μία επιλογή διαφόρων διαδικασιών ίσης αυστηρότητας 7 ότι οι διαδικασίες που υιοθετούνται ανταποκρίνονται στις απαιτήσεις της απόφασης 93/465/ΕΟΚ του Συμβουλίου, της 22ας Ιουλίου 1993, για τις ενότητες που αφορούν τις διάφορες φάσεις των διαδικασιών αξιολόγησης της πιστότητας, οι οποίες διαδικασίες προορίζονται για εφαρμογή στις οδηγίες που θα αφορούν την τεχνική εναρμόνιση και τους κανόνες επίθεσης και χρησιμοποίησης της σήμανσης «CE» πιστότητας (8) 7 ότι οι λεπτομέρειες που περιλαμβάνονται σε αυτές τις διαδικασίες δικαιολογούνται από το είδος της εξακρίβωσης που απαιτείται για τους εξοπλισμούς υπό πίεση 7

ότι πρέπει να επιτραπεί στα κράτη μέλη να εξουσιοδοτούν ελεγκτικούς φορείς των χρηστών για τη διεξαγωγή ορισμένων εργασιών εκτίμησης της συμμόρφωσης 7 ότι, για τον σκοπό αυτό, η παρούσα οδηγία θεσπίζει κριτήρια για την παροχή εξουσιοδότησης από τα κράτη μέλη προς τους φορείς αυτούς 7

ότι κατά γενικό κανόνα, οι εξοπλισμοί υπό πίεση φέρουν τη σήμανση «CE» που τίθεται είτε από τον κατασκευαστή, είτε από τον εγκατεστημένο στην Κοινότητα εντολοδόχο του 7 ότι η σήμανση «CE» συνεπάγεται τη συμμόρφωση των εξοπλισμών υπό πίεση προς τις διατάξεις της παρούσας και άλλων εφαρμοστέων κοινοτικών οδηγιών και προβλέπουν τη σήμανση «CE» 7 ότι η σήμανση «CE» δεν τίθεται σε εξοπλισμό υπό πίεση που παρουσιάζει αμελητέο κίνδυνο, ως ορίζεται στην παρούσα οδηγία, και για τον οποίο δεν δικαιολογείται καμία διαδικασία έγκρισης 7

ότι, όπως προβλέπεται στο άρθρο 100 Α της συνθήκης, τα κράτη μέλη δύνανται να λαμβάνουν προσωρινά μέτρα για τον περιορισμό ή την απαγόρευση της διάθεσης στην αγορά, της θέσης σε λειτουργία και της χρήσης εξοπλισμών υπό πίεση που θέτουν σε συγκεκριμένο κίνδυνο την ασφάλεια των προσώπων, του περιβάλλοντος και, κατά περίπτωση, κατοικιδίων ζώων ή αγαθών, με την προϋπόθεση ότι τα παραπάνω μέτρα υπόκεινται σε κάποια κοινοτική διαδικασία ελέγχου 7

ότι οι αποδέκτες κάθε απόφασης που λαμβάνεται με βάση την παρούσα οδηγία πρέπει να γνωρίζουν το σκεπτικό της και τα υφιστάμενα μέσα προσφυγής 7

ότι είναι απαραίτητη η πρόβλεψη μεταβατικής περιόδου, κατά την οποία θα επιτρέπεται η εμπορία και η θέση σε λειτουργία εξοπλισμών υπό πίεση κατασκευασμένων σύμφωνα με τους εθνικούς κανονισμούς που ισχύουν κατά την ημερομηνία έναρξης εφαρμογής της παρούσας οδηγίας 7

ότι οι απαιτήσεις που προβλέπονται στα παραρτήματα πρέπει να να διατυπωθούν με τη μέγιστη δυνατή σαφήνεια, ούτως ώστε η συμμόρφωση με αυτές να καταστεί όσο το δυνατόν ευκολότερη για όλους τους χρήστες συμπεριλαμβανόμενων των ΜΜΕ 7

ότι στις 20 Δεκεμβρίου 1994, συνήφθη «modus vivendi» μεταξύ του Ευρωπαϊκού Κοινοβουλίου, του Συμβουλίου και της Επιτροπής ως προς τα εκτελεστικά μέτρα που θα ισχύουν για όσες πράξεις εκδίδονται με τη διαδικασία του άρθρου 189 Β της συνθήκης,

ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Πεδίο εφαρμογής και ορισμοί

1. Η παρούσα οδηγία εφαρμόζεται στο σχεδιασμό, στην κατασκευή και στην εκτίμηση της συμμόρφωσης εξοπλισμού υπό πίεση και συγκροτημάτων με μέγιστη επιτρεπόμενη πίεση PS άνω των 0,5 bar.

2. Για τους σκοπούς της παρούσας οδηγίας οδηγίας νοούνται ως:

2.1. «εξοπλισμός υπό πίεση», τα δοχεία, οι σωληνώσεις, τα εξαρτήματα ασφαλείας και τα εξαρτήματα υπό πίεση.

Κατά περίπτωση, στον «εξοπλισμό υπό πίεση» περιλαμβάνονται τα στοιχεία τα προσαρτημένα σε μέρη υπό πίεση, όπως φλάντζες, ακροφύσια, ζεύξεις, στηρίγματα, κρίκοι αναρτήσεως κ.λπ.,

2.1.1. «δοχείο», κάθε περίβλημα σχεδιασμένο και κατασκευασμένο για να περιέχει ρευστά, ακόμη και αν τα εν λόγω ρευστά αλλάζουν φυσική κατάσταση, συμπεριλαμβανομένων των άμεσα προσδεδεμένων σ' αυτό στοιχείων, μέχρι το σημείο που προβλέπεται για τη σύνδεση άλλου εξοπλισμού. Ένα δοχείο μπορεί να αποτελείται από ένα η περισσότερα διαμερίσματα,

2.1.2. «σωληνώσεις», τα στοιχεία αγωγών που προορίζονται για τη μεταφορά ρευστών, όταν συνδέονται προκειμένου να ενσωματωθούν σε ένα σύστημα υπό πίεση. Οι σωληνώσεις περιλαμβάνουν, κατά περίπτωση, σωλήνες ή σύστημα σωλήνων, αυλούς, εξαρτήματα σωληνώσεων, αρμούς διαστολής, εύκαμπτους σωλήνες ή, κατά περίπτωση, άλλα κατασκευαστικά στοιχεία ανθεκτικά στην πίεση,

2.1.3. «εξαρτήματα ασφαλείας», οι διατάξεις που προορίζονται για την προστασία του εξοπλισμού υπό πίεση κατά της υπέρβασης των επιτρεπτών ορίων ή για να ειδοποιούν για τυχόν υπέρβασή τους. Οι διατάξεις αυτές περιλαμβάνουν:

- συστήματα για τον άμεσο περιορισμό της πίεσης, όπως ασφαλιστικές δικλείδες, ασφαλιστικούς διαρρηγνυόμενους δίσκους, ράβδους λυγισμού, οδηγούμενα συστήματα ασφαλείας (CSPRS), και

- συστήματα περιορισμού που ενεργοποιούν μέσα επέμβασης ή συνεπάγονται διακοπή και μανδάλωση, όπως μεταγωγείς οι οποίοι ενεργοποιούνται από την πίεση, τη θερμοκρασία ή τη στάθμη του ρευστού και συστήματα μέτρησης, ελέγχου και ρύθμισης τα οποία διαδραματίζουν ρόλο ασφαλείας (SRMCR),

2.1.4. «εξαρτήματα υπό πίεση», τα εξαρτήματα που έχουν λειτουργικό ρόλο, των οποίων το περίβλημα υπόκειται σε πίεση,

2.1.5. «συγκροτήματα», τα σύνολα εξοπλισμών υπό πίεση που συναρμολογούνται από τον κατασκευαστή προκειμένου να αποτελέσουν ένα ολοκληρωμένο και λειτουργικό συγκρότημα,

2.2. «πίεση», η πίεση σε σχέση με την ατμοσφαιρική πίεση, δηλαδή η πίεση στο μανόμετρο. Ως εκ τούτου, το κενό έχει αρνητικό πρόσημο,

2.3. «μέγιστη επιτρεπόμενη πίεση (PS)», η μέγιστη πίεση λειτουργίας για την οποία έχει σχεδιασθεί ο εξοπλισμός, οριζόμενη από τον κατασκευαστή.

Ορίζεται σε μια θέση που επιλέγει ο κατασκευαστής. Πρόκειται για το σημείο όπου συνδέονται τα όργανα προστασίας ή ασφαλείας ή για το άνω μέρος του εξοπλισμού ή, αν τα σημεία αυτά δεν προσφέρονται, οποιοδήποτε άλλο καθορισμένο σημείο,

2.4. «μεγίστη/ελαχίστη επιτρεπόμενη θερμοκρασία (TS)», η μεγίστη/ελαχίση θερμοκρασία για την οποία έχει σχεδιαστεί ο εξοπλισμός, όπως προσδιορίζεται από τον κατασκευαστή,

2.5. «όγκος V», ο εσωτερικός όγκος κάθε διαμερίσματος, περιλαμβανομένου του όγκου των στομίων έως την πρώτη σύνδεση, αφαιρουμένου του όγκου των μόνιμων εσωτερικών στοιχείων,

2.6. «ονομαστικό μέγεθος (DN)», ο αριθμητικός προσδιορισμός μεγέθους, κοινός σε όλα τα κατασκευαστικά στοιχεία ενός συστήματος σωληνώσεων, πλην των προσδιοριζομένων από τις εξωτερικές διαμέτρους ή τα μεγέθη σπειρωμάτων. Το ονομαστικό μέγεθος είναι ένας στρογγυλός αριθμός για ευκολία αναφοράς και συνδέεται μόνον κατά προσέγγιση με τις κατασκευαστικές διαστάσεις. Συμβολίζεται με τα γράμματα DN ακολουθούμενα από έναν αριθμό,

2.7. «ρευστά», τα αέρια, τα υγρά και οι ατμοί σε καθαρή αέρια φάση καθώς και τα μίγματά τους. Ένα ρευστό μπορεί να περιέχει αιώρημα στερεών,

2.8. «μόνιμοι συνδυασμοί», συνδυασμοί οι οποίοι μπορούν να διασπασθούν μόνο με καταστροφικές μεθόδους,

2.9. «ευρωπαϊκή έγκριση υλικών», τεχνικό έγγραφο που καθορίζει τα χαρακτηριστικά των υλικών τα οποία προορίζονται για επανειλημμένη χρήση για την κατασκευή εξοπλισμών υπό πίεση και δεν υπάγονται σε εναρμονισμένο πρότυπο.

3. Εξαιρούνται της οδηγίας:

3.1. οι αγωγοί που περιλαμβάνουν σωληνώσεις ή σύνολα σωληνώσεων που προορίζονται για τη μεταφορά οποιουδήποτε ρευστού ή άλλου υλικού προς ή από (χερσαία ή θαλάσσια) εγκατάσταση, αρχίζοντας από το τελευταίο μονωτικό όργανο που βρίσκεται στο χώρο της εγκατάστασης, συμπεριλαμβανόμενο, καθώς και ο βοηθητικός εξοπλισμός που προβλέπεται ειδικά για τις σωληνώσεις. Δεν περιλαμβάνεται στην εξαίρεση ο υπό κανονική πίεση εξοπλισμός που βρίσκεται ενδεχομένως στις θέσεις εκτόνωσης ή ενεργοποίησης ή στους σταθμούς συμπίεσης,

3.2. τα δίκτυα ύδατος όπως π.χ. αγωγοί βεβιασμένης ροής, σήραγγες υπό πίεση, φρέατα εξισορρόπησης της πίεσης σε υδροηλεκτρικές εγκαταστάσεις και τα ειδικότερα εξαρτήματά τους,

3.3. ο εξοπλισμός που διέπεται από την οδηγία 87/404/ΕΟΚ του Συμβουλίου, της 25 Ιουνίου 1987, σχετικά με την προσέγγιση των νομοθεσιών των κρατών μελών όσον αφορά τα απλά δοχεία πίεσης,

3.4. ο εξοπλισμός που διέπεται από την οδηγία 75/324/ΕΟΚ του Συμβουλίου, της 20ής Μαΐου 1975, περί προσεγγίσεως των νομοθεσιών των κρατών μελών των αναφερομένων στις συσκευές αερολυμάτων (αεροζόλ) (9),

3.5. ο εξοπλισμός που προορίζεται για τη λειτουργία των οχημάτων που ορίζονται από τις ακόλουθες οδηγίες και τα παραρτήματά τους:

- 70/156/ΕΟΚ του Συμβουλίου, της 6ης Φεβρουαρίου 1970, περί προσεγγίσεως των νομοθεσιών των κρατών μελών που αφορούν στην έγκριση των οχημάτων με κινητήρα και των ρυμουλκουμένων τους (10),

- 74/150/ΕΟΚ του Συμβουλίου, της 4ης Μαρτίου 1994, περί προσεγγίσεως των νομοθεσιών των κρατών μελών των αναφερομένων στην έγκριση των ελκυστήρων και των ρυμουλκουμένων τους (11),

- 92/61/ΕΟΚ του Συμβουλίου, της 30ής Ιουνίου 1992, περί εγκρίσεως τύπου των δικύκλων και τρικύκλων οχημάτων με κινητήρα (12),

3.6. ο εξοπλισμός που εμπίπτει και στην κατηγορία I κατ' εφαρμογήν του άρθρου 9 της παρούσας οδηγίας, και ο οποίος εμπίπτει σε μία από τις ακόλουθες οδηγίες:

- οδηγία 89/392/ΕΟΚ του Συμβουλίου, της 14ης Ιουνίου 1989, για την προσέγγιση της νομοθεσίας των κρατών μελών σχετικά με τις μηχανές (13),

- οδηγία 95/16/ΕΚ του Ευρωπαϊκού Κοινοβουλίου και του Συμβουλίου, της 29ης Ιουνίου 1995, για την προσέγγιση των νομοθεσιών την κρατών μελών σχετικά με τους ανελκυστήρες (14),

- οδηγία 73/23/ΕΟΚ του Συμβουλίου, της 19ης Φεβρουαρίου 1973, περί προσεγγίσεως των νομοθεσιών των κρατών μελών των αναφερομένων στο ηλεκτρολογικό υλικό που προορίζεται να χρησιμοποιηθεί εντός ορισμένων ορίων τάσεως (15),

- οδηγία 93/42/ΕΟΚ του Συμβουλίου, της 14ης Ιουνίου 1993, περί των ιατροτεχνολογικών προϊόντων (16),

- οδηγία 90/396/ΕΟΚ του Συμβουλίου της 29ης Ιουνίου 1990, για την προσέγγιση των νομοθεσιών των κρατών μελών σχετικά με τις συσκευές αερίου (17),

- οδηγία 94/9/ΕΚ του Συμβουλίου και του Ευρωπαϊκού Κοινοβουλίου, της 23ης Μαρτίου 1994, σχετικά με την προσέγγιση των νομοθεσιών των κρατών μελών για τις συσκευές και τα συστήματα προστασίας που προορίζονται για χρήση σε εκρήξιμες ατμόσφαιρες (18),

3.7. ο εξοπλισμός που διέπεται από το άρθρο 223 παράγραφος 1 στοιχείο β) της συνθήκης,

3.8. οι εξοπλισμοί που είναι ειδικά σχεδιασμένοι για πυρηνικές εγκαταστάσεις, των οποίων η βλάβη μπορεί να προκαλέσει εκπομπή ραδιενέργειας,

3.9. ο εξοπλισμός προστασίας φρεάτων που χρησιμοποιείται στη βιομηχανία αναζήτησης και εκμετάλλευσης πετρελαίου, φυσικού αερίου και γεωθερμικής ενέργειας, καθώς και στην υπόγεια αποθήκευση, και που αποσκοπεί στη συγκράτηση και/ή διατήρηση της πίεσης του φρέατος. Σ' αυτόν περιλαμβάνεται η κεφαλή του φρέατος (χριστουγεννιάτικο δέντρο) και οι αποφρακτήρες ασφαλείας [blowout preventers) (BOP)], οι σωληνώσεις και συλλεκτήρες τους και ο εξοπλισμός που βρίσκεται στα ανάντη,

3.10. ο εξοπλισμός που περιλαμβάνει περιβλήματα (κάρτερ) ή μηχανισμούς των οποίων η διαστασιολόγηση, η εκλογή υλικού και οι κατασκευαστικοί κανόνες βασίζονται κυρίως σε απαιτήσεις αντοχής, ακαμψίας και ευστάθειας έναντι των στατικών και δυναμικών λειτουργικών καταπονήσεων ή έναντι άλλων χαρακτηριστικών λειτουργίας τους, και για τα οποία η πίεση δεν αποτελεί σημαντικό παράγοντα σχεδιασμού. Στον εν λόγω εξοπλισμό μπορούν να περιληφθούν:

- οι κινητήρες, συμπερλιμβανομένων των στροβιλοκινητήρων και των κινητήρων εσωτερικής καύσης,

- οι ατμομηχανές, οι αεριοστρόβιλοι/ατμοστρόβιλοι, οι στροβιλογεννήτριες, οι συμπιεστές, οι αντλίες και οι σερβομηχανισμοί,

3.11. οι υψικάμινοι, περιλαμβανομένου του συστήματος ψύξης της εστίας, των ανακτητών θερμότητας της υψικαμίνου, των κονιοσυλλεκτών και των υδροαυτοκαθαριστών απαερίων της υψικαμίνου, καθώς και κάμινοι αμέσου αναγωγής, περιλαμβανομένου του συστήματος ψύξης της εστίας, των μεταλλακτών και των δοχείων τήξης, ανάτηξης, εξαερίωσης και απόχυσης χάλυβα και μη σιδηρούχων μετάλλων,

3.12. τα περιβλήματα ηλεκτρικού εξοπλισμού υψηλής τάσης, όπως διακοπτών, οργάνων ελέγχου, μετασχηματιστών και περιστρεφομένων μηχανών,

3.13. τα περιβλήματα υπό πίεση που καλύπτουν στοιχεία δικτύων μετάδοσης, όπως π.χ. ηλεκτρικών και τηλεφωνικών καλωδίων,

3.14. τα πλοία, οι πύραυλοι, τα αεροσκάφη και οι κινητές μονάδες ανοιχτής θάλασσας, καθώς και ο εξοπλισμός ο ρητώς προοριζόμενος να εγκατασταθεί σ' αυτά ή να τα προωθεί,

3.15. ο εξοπλισμός υπό πίεση που αποτελείται από εύκαμπτο περίβλημα, όπως π.χ. τα ελαστικά που χρησιμεύουν για τη στήριξη ή την προώθηση, τα φουσκωτά μαξιλαράκια, τα τόπια και οι μπάλες και τα φουσκωτά πλωτά μέσα, και παρεμφερής εξοπλισμός υπό πίεση,

3.16. οι σιγαστήρες εισαγωγής και εξαγωγής,

3.17. οι φιάλες ή τα μεταλλικά κουτιά για αεριούχα ποτά, που προορίζονται για τον τελικό καταναλωτή,

3.18. τα δοχεία τα σχεδιασμένα για τη μεταφορά και διανομή αεριούχων ποτών με PS 7V που δεν υπερβαίνει τα 500 bar 7L και μέγιστη επιτρεπόμενη πίεση μη υπερβαίνουσα τα 7 bar,

3.19. ο εξοπλισμός που εμπίπτει στις συμβάσεις ADR (19), RID (20), IMDG (21) και ICAO (22),

3.20. τα θερμαντικά σώματα και οι σωλήνες των συστημάτων θέρμανσης δια θερμού ύδατος,

3.21. τα δοχεία που περιέχουν υγρά με πίεση του αερίου επάνω από το υγρό που δεν υπερβαίνει τα 0,5 bar.

Άρθρο 2

Επιτήρηση της αγοράς

1. Τα κράτη μέλη λαμβάνουν όλα τα κατάλληλα μέτρα ώστε να εξασφαλίσουν ότι ο εξοπλισμός υπό πίεση και τα συγκροτήματα που αναφέρονται στο άρθρο 1 διατίθενται στην αγορά και τίθενται σε λειτουργία μόνον όταν δεν θέτουν σε κίνδυνο την υγεία και την ασφάλεια των προσώπων και, κατά περίπτωση, των κατοικίδιων ζώων ή των αγαθών εφόσον χρησιμοποιούνται κατά προορισμόν, είναι σωστά τοποθετημένοι και συντηρημένοι.

2. Οι διατάξεις της παρούσας οδηγίας δεν εμποδίζουν τα κράτη μέλη να καθορίζουν, τηρουμένης της συνθήκης, τις απαιτήσεις που θεωρούν απαραίτητες για την προστασία των προσώπων και, ιδιαιτέρως, των εργαζομένων που χειρίζονται τους εξοπλισμούς υπό πίεση ή τα συγκροτήματα, εφόσον τούτο δεν συνεπάγεται τροποποιήσεις αυτού του εξοπλισμού ή των συγκροτημάτων, σε σχέση με την παρούσα οδηγία.

3. Τα κράτη μέλη δεν παρεμποδίζουν, κατά τις εκθέσεις, τις επιδείξεις, κ.λπ. την παρουσίαση εξοπλισμών υπό πίεση ή συγκροτημάτων αναφερομένων στο άρθρο 1 που δεν πληρούν τις διατάξεις της παρούσας οδηγίας, εφόσον αναφέρεται σαφώς σε ορατή πινακίδα τόσο το γεγονός αυτό, όσο και ότι οι εν λόγω εξοπλισμοί δεν είναι δυνατόν να αποκτηθούν πριν ο κατασκευαστής τους ή ο εγκατεστημένος στην Κοινότητα εντολοδόχος του τον προσαρμόσει στις εν λόγω απαιτήσεις. Κατά τις επιδείξεις πρέπει να λαμβάνονται τα προσήκοντα μέτρα ασφάλειας.

Άρθρο 3

Τεχνικές απαιτήσεις

1. Ο προβλεπόμενος στα σημεία 1.1 έως 1.4 εξοπλισμός υπό πίεση πρέπει να πληροί τις βασικές απαιτήσεις του παραρτήματος I:

1.1. δοχεία, πλην των αναφερομένων στην παράγραφο 1.2, για:

α) αέρια, υγροποιημένα αέρια, αέρια διαλελυμένα υπό πίεση, ατμούς καθώς και υγρά των οποίων η πίεση ατμών στη μέγιστη επιτρεπόμενη θερμοκρασία λειτουργίας είναι κατά 0,5 bar μεγαλύτερη της κανονικής ατμοσφαιρικής πίεσης (1 013 mbar), εντός των κατωτέρω ορίων:

- για ρευστά της ομάδας 1, με όγκο μεγαλύτερο του 1, και γινόμενο PS 7V μεγαλύτερο των 25 bar 7 l 7l καθώς και όταν η πίεση PS είναι μεγαλύτερη των 200 bar (παράρτημα II, πίνακας 1),

- για ρευστά της ομάδας 2, με όγκο μεγαλύτερο του 1 και γινόμενο PS 7V μεγαλύτερο των 50 bar 7l, καθώς και πίεση μεγαλύτερη των 1 000 bar, καθώς και για όλους τους φορητούς πυροσβεστήρες και τις φιάλες για αναπνευστικές συσκευές (παράρτημα II, πίνακας 2),

β) υγρά με πίεση ατμών στη μέγιστη επιτρεπόμενη θερμοκρασία λειτουργίας κατώτερη ή ίση των 0,5 bar άνω της κανονικής ατμοσφαιρικής πίεσης (1 013 mbar), εντός των κατωτέρω ορίων:

- για ρευστά της ομάδας 1, με όγκο μεγαλύτερο του 1 και γινόμενο PS 7V μεγαλύτερο των 200 bar 7l, καθώς και όταν η πίεση PS είναι μεγαλύτερη των 500 bar (παράρτημα II, πίνακας 3),

- για ρευστά της ομάδας 2, με πίεση PS μεγαλύτερη των 10 bar και γινόμενο PS 7V μεγαλύτερο των 10 000 bar 7l, καθώς και πίεση μεγαλύτερη των 1 000 bar (παράρτημα II, πίνακας 4),

1.2. εξοπλισμός υπό πίεση εκτεθειμένος σε φλόγα ή σε άλλη θερμιδική εισροή δημιουργούσα ακίνδυνο υπερθέρμανσης, προοριζόμενος για παραγωγή ατμού ή υπέρθερμου νερού σε θερμοκρασία μεγαλύτερη των 110 ° C, με όγκο μεγαλύτερο των 2 l, καθώς και όλες οι χύτρες ταχύτητας (παράρτημα II, πίνακας 5),

1.3. σωληνώσεις που προορίζονται για:

α) αέρια, υγροποιημένα αέρια, αέρια διαλελυμένα υπό πίεση, ατμούς και υγρά των οποίων η πίεση ατμών στη μέγιστη επιτρεπόμενη θερμοκρασία είναι μεγαλύτερη κατά 0,5 bar της κανονικής ατμοσφαιρικής πίεσης (1 013 mbar), εντός των κατωτέρω ορίων:

- για ρευστά της ομάδας 1 με DN μεγαλύτερο των 25, (παράρτημα II, πίνακας 6),

- για ρευστά της ομάδας 2 με DN μεγαλύτερο των 32 και γινόμενο PS 7DN μεγαλύτερο των 1 000 bar, (παράρτημα II, πίνακας 7),

β) υγρά των οποίων η πίεση ατμών στη μέγιστη επιτρεπόμενη θερμοκρασία είναι κατώτερη κατά 0,5 bar της κανονικής ατμοσφαιρικής πίεσης (1 013 mbar), εντός των κατωτέρω ορίων:

- για ρευστά της ομάδας 1 με DN μεγαλύτερο των 25 και γινόμενο PS 7DN μεγαλύτερο των 2 000 bar, παράρτημα II, πίνακας 8),

- για ρευστά της ομάδας 2, με PS μεγαλύτερο των 10 bar κι DN μεγαλύτερο των 200 και γινόμενο PS 7 DN μεγαλύτερο των 5 000 bar, (παράρτημα II, πίνακας 9),

1.4. εξαρτήματα ασφαλείας και εξαρτήματα υπό πίεση που προορίζονται για τον εξοπλισμό που καλύπτεται από τα σημεία 1.1, 1.2 και 1.3 καθώς επίσης και όταν εξοπλισμοί του είδους αυτού είναι ενσωματωμένοι σε συγκρότημα.

2. Τα συγκροτήματα που καθορίζονται στο άρθρο 1, σημείο 2.1.5 και περιλαμβάνουν τουλάχιστον έναν υπό πίεση εξοπλισμό που υπάγεται στο σημείο 1 και απαριθμούνται παρακάτω στα σημεία 2.1, 2.2 και 2.3 του παρόντος άρθρου, πρέπει να ικανοποιούν τις βασικές απαιτήσεις του παραρτήματος I.

2.1. Τα συγκροτήματα που προορίζονται για την παραγωγή ατμού και υπερθέρμου ύδατος θερμοκρασίας άνω των 110 °C, τα οποία περιλαμβάνουν τουλάχιστον έναν εξοπλισμό υπό πίεση που υπόκειται σε δράση φλόγας ή σε θερμαντική ενέργεια που παρουσιάζει κίνδυνο υπερθέρμανσης.

2.2. Τα συγκροτήματα, πλην εκείνων που αναφέρονται στο σημείο 2.1, όταν ο κατασκευαστής τους τα διαθέτει στην αγορά ως σύνολα και τα οποία λειτουργούν ενιαία.

2.3. Κατά παρέκκλιση εκ της εισαγωγικής φράσης της παραγράφου 2 τα συγκροτήματα παραγωγής θερμού ύδατος θερμοκρασίας ίσης ή κατώτερης των 110 °C, που τροφοδοτούνται δια χειρός με στερεό καύσιμο, και έχουν PS 7V άνω των 50 bar 7|, πρέπει να πληρούν τις βασικές απαιτήσεις 2.10, 2.11, 3.4, 5 στοιχείο α) και 5 στοιχείο δ) του παραρτήματος I.

3. Ο εξοπλισμός υπό πίεση ή/και τα συγκροτήματα των οποίων τα χαρακτηριστικά είναι κατώτερα ή ίσα προς τα όρια των σημείων 1.1 έως 1.3 και του σημείου 2, πρέπει να σχεδιάζονται και να κατασκευάζονται σύμφωνα με τις ορθές τεχνικές πρακτικές ασφαλείας κράτους μέλους, ούτως ώστε να εξασφαλίζεται απόλυτη ασφάλεια χρήσης. Ο εξοπλισμός υπό πίεση ή/και τα συγκροτήματα πρέπει να συνοδεύονται από επαρκείς οδηγίες χρήσης και να φέρουν κατάλληλα σήματα τα οποία επιτρέπουν την αναγνώριση του κατασκευαστή τους, ή του εγκατεστημένου στην Κοινότητα εντολοδόχου. Ο εν λόγω εξοπλισμός ή συγκρότημα δεν πρέπει να φέρει τη σήμανση «CE», κατ' άρθρο 15.

Άρθρο 4

Ελεύθερη κυκλοφορία

1. 1.1. Τα κράτη μέλη δεν μπορούν να απαγορεύσουν, να περιορίσουν ή να εμποδίσουν, λόγω κινδύνων σχετικών με την πίεση, τη διάθεση στην αγορά και τη θέση σε λειτουργία, υπό τις προϋποθέσεις που καθορίζει ο κατασκευαστής, εξοπλισμού υπό πίεση αναφερομένου στο άρθρο 1, ο οποίος ικανοποιεί τις διατάξεις της παρούσας οδηγίας και φέρει τη σήμανση «CE» που υποδηλώνει ότι έχει υποβληθεί σε εκτίμηση της συμμόρφωσης σύμφωνα με το άρθρο 10.

1.2. Τα κράτη μέλη δεν μπορούν να απαγορεύσουν, να περιορίσουν ή να εμποδίσουν, λόγω κινδύνων σχετικών με την πίεση, τη διάθεση στην αγορά και τη θέση σε λειτουργία, συγκροτημάτων αναφερομένων στο άρθρο 1, τα οποία ικανοποιούν τις διατάξεις της παρούσας οδηγίας, και φέρουν τη σήμανση «CE» που υποδηλώνει ότι έχουν υποβληθεί σε εκτίμηση της συμμόρφωσης σύμφωνα με το άρθρο 10.

1.3. Τα κράτη μέλη δεν μπορούν να απαγορεύσουν, να περιορίσουν ή να εμποδίσουν, λόγω κινδύνων σχετικών με την πίεση, τη διάθεση στην αγορά και τη θέση σε λειτουργία, εξοπλισμού υπό πίεση ή συγκροτημάτων συμφώνων προς τις διατάξεις του άρθρου 3 παράγραφος 3.

2. Τα κράτη μέλη μπορούν, αν είναι απαραίτητο για την ορθή και ασφαλή χρήση του εξοπλισμού υπό πίεση και του συγκροτήματος, να απαιτούν να δίδονται οι πληροφορίες του παραρτήμτος I σημεία 3.3 και 3.4 στην(ις) επίσημη(ες) γλώσσα(ες) της Κοινότητας, προσδιοριζόμενες σύμφωνα με τη συνθήκη, από το κράτος μέλος όπου ο εξοπλισμός αυτός τίθεται στη διάθεση του τελικού χρήστη.

Άρθρο 5

Τεκμήριο συμμόρφωσης

1. Τα κράτη μέλη θεωρούν ότι ο εξοπλισμός υπό πίεση και τα συγκροτήματα που φέρουν τη σήμανση «CE» που προβλέπεται στο άρθρο 15 και συνοδεύονται από τη δήλωση συμμόρφωσης «CE» που προβλέπεται στο παράρτημα VII τηρούν όλες τις διατάξεις της παρούσας οδηγίας, περιλαμβανομένης της εκτίμησης της συμμόρφωσης που προβλέπεται στο άρθρο 10.

2. Η συμμόρφωση του εξοπλισμού υπό πίεση και των συγκροτημάτων προς τα εθνικά πρότυπα που ενσωματώνουν τα εναρμονισμένα πρότυπα των οποίων τα στοιχεία έχουν δημοσιευθεί στην Επίσημη Εφημερίδα των Ευρωπαϊκών Κοινοτήτων αποτελεί τεκμήριο συμμόρφωσής τους προς τις βασικές απαιτήσεις που αναφέρονται στο άρθρο 3. Τα κράτη μέλη δημοσιεύουν τα στοιχεία των προαναφερόμενων εθνικών προτύπων.

3. Τα κράτη μέλη λαμβάνουν τα κατάλληλα μέτρα ώστε να καθίσταται δυνατό στους κοινωνικούς εταίρους να παρεμβαίνουν σε εθνικό επίπεδο τη διαδικασία σύνταξης και παρακολούθησης των εναρμονισμένων προτύπων.

Άρθρο 6

Επιτροπή τεχνικών προτύπων και προδιαγραφών

Όταν ένα κράτος μέλος ή η Επιτροπή θεωρεί ότι τα πρότυπα που αναφέρονται στο άρθρο 5 παράγραφος 2 δεν ικανοποιούν πλήρως τις βασικές απαιτήσεις του άρθρου 3, το ενδιαφερόμενο κράτος μέλος ή η Επιτροπή παραπέμπει το θέμα στην επιτροπή που έχει συσταθεί με την οδηγία 83/189/ΕΟΚ (άρθρο 5), εκθέτοντας και τους λόγους του. Η επιτροπή διατυπώνει γνώμη κατεπειγόντως.

Λαμβάνοντας υπόψη τη γνώμη της επιτροπής, η Επιτροπή γνωστοποιεί στα κράτη μέλη αν πρέπει ή όχι να αποσυρθούν τα πρότυπα από τις δημοσιεύσεις που αναφέρονται στο άρθρο 5 παράγραφος 2.

Άρθρο 7

Επιτροπή «εξοπλισμός υπό πίεση»

1. Η Επιτροπή μπορεί να λαμβάνει κάθε κατάλληλο μέτρο για την εφαρμογή των ακόλουθων διατάξεων.

Όταν ένα κράτος μέλος εκτιμά ότι για πολύ σοβαρούς λόγους ασφάλειας:

- εξοπλισμός υπό πίεση, ή οικογένεια εξοπλισμών υπό πίεση που προβλέπει το άρθρο 3 παράγραφος 3 πρέπει να υπαχθεί στο άρθρο 3 παράγραφος 1 ή

- ένα συγκρότημα, ή μία οικογένεια συγκροτημάτων που προβλέπει το άρθρο 3 παράγραφος 3 πρέπει να υπαχθεί στο άρθρο 3 παράγραφος 2 ή

- εξοπλισμός υπό πίεση ή οικογένεια εξοπλισμών υπό πίεση πρέπει κατά παρέκκλιση των διατάξεων του παραρτήματος II να ταξινομηθεί σε άλλη κατηγορία.

υποβάλλει δεόντως αιτιολογημένη αίτηση στην Επιτροπή καλώντας την να λάβει τα απαραίτητα μέτρα. Τα μέτρα αυτά θεσπίζονται με τη διαδικασία της παραγράφου 3 του παρόντος άρθρου.

2. Η Επιτροπή επικουρείται από μια μόνιμη επιτροπή, στο εξής καλουμένη «επιτροπή» την οποία αποτελούν αντιπρόσωποι που υποδεικνύουν τα κράτη μέλη και της οποίας προεδρεύει ο αντιπρόσωπος της Επιτροπής.

Η μόνιμη επιτροπή θεσπίζει τον εσωτερικό της κανονισμό.

3. Ο αντιπρόσωπος της Επιτροπής υποβάλλει στην εν λόγω επιτροπή σχέδιο των μέτρων που πρέπει να ληφθούν κατ' εφαρμογή της παραγράφου 1. Η επιτροπή διατυπώνει τη γνώμη της για το σχέδιο αυτό μέσα σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του θέματος, και, αν χρειασθεί, προβαίνει σε ψηφοφορία.

Η γνώμη καταχωρείται στα πρακτικά. Επιπλέον κάθε κράτος μέλος έχει το δικαίωμα να ζητήσει να καταχωρηθεί η θέση του στα πρακτικά.

Η Επιτροπή λαμβάνει ιδιαίτερα υπόψη τη γνώμη της επιτροπής και την ενημερώνει για τον τρόπο με τον οποίο έλαβε υπόψη τη γνώμη αυτή.

4. Η Επιτροπή μπορεί επίσης να εξετάσει οποιοδήποτε άλλο ζήτημα εγείρεται από την υλοποίηση και την πρακτική εφαρμογή της παρούσας οδηγίας και υποβάλλεται από τον πρόεδρό της, είτε κατόπιν πρωτοβουλίας του, είτε κατόπιν αιτήματος κράτους μέλους.

Άρθρο 8

Ρήτρα διασφάλισης

1. Όταν κράτος μέλος διαπιστώσει ότι εξοπλισμός υπό πίεση ή συγκροτήματα που αναφέρονται στο άρθρο 1, φέρουν τη σήμανση «CE» και χρησιμοποιούνται κατά προορισμόν, ενδέχεται να θέσουν σε κίνδυνο την ασφάλεια προσώπων και, ενδεχομένως κατοικίδιων ζώων ή αγαθών, λαμβάνει κάθε πρόσφορο μέτρο προκειμένου να αποσύρει τον εν λόγω εξοπλισμό από την αγορά, να απαγορεύσει ή περιορίσει τη διάθεσή του στην αγορά ή τη θέση του σε λειτουργία, ή να περιορίσει την ελεύθερη κυκλοφορία του.

Το κράτος μέλος πληροφορεί αμέσως την Επιτροπή για το μέτρο αυτό και εκθέτει τους λόγους της απόφασής του, ιδίως δε αν η μη συμμόρφωση οφείλεται:

α) στη μη συμμόρφωση προς τις βασικές απαιτήσεις που αναφέρονται στο άρθρο 3,

β) στην κακή εφαρμογή των προτύπων που αναφέρονται στο άρθρο 5 παράγραφος 2,

γ) σε ελλείψεις των ιδίων των προτύπων που αναφέρονται στο άρθρο 5 παράγραφος 2,

δ) σε ελλείψεις ευρωπαϊκής έγκρισης, κατά την έννοια του άρθρου 11, των υλικών για εξοπλισμό υπό πίεση.

2. Η Επιτροπή αρχίζει διαβουλεύσεις με τα ενδιαφερόμενα μέρη το ταχύτερο δυνατόν. Αν η Επιτροπή διαπιστώσει ότι το μέτρο είναι δικαιολογημένο, πληροφορεί αμέσως το κράτος μέλος που έλαβε την πρωτοβουλία καθώς και τα άλλα κράτη μέλη.

Αν η Επιτροπή διαπιστώσει, μετά τις διαβουλεύσεις αυτές, ότι το μέτρο δεν είναι δικαιολογημένο, ενημερώνει αμέσως το κράτος μέλος που πήρε τη σχετική πρωτοβουλία, καθώς και τον κατασκευαστή ή τον εγκατεστημένο στην Κοινότητα εντολοδόχο του. Όταν η απόφαση που αναφέρεται στην παράγραφο 1 δικαιολογείται λόγω κενών των προτύπων λόγω κενού στις ευρωπαϊκές εγκρίσεις των υλικών, η Επιτροπή προσφεύγει στην επιτροπή, εάν το κράτος μέλος που πήρε την απόφαση εμμένει σε αυτήν, και κινεί τη διαδικασία του άρθρου 6 παράγραφος 1.

3. Στην περίπτωση που εξοπλισμός υπό πίεση ή συγκρότημα μη σύμφωνο φέρει τη σήμανση «CE», το αρμόδιο κράτος μέλος λαμβάνει τα δέοντα μέτρα κατά του υπευθύνου για την επίθεση του σήματος και πληροφορεί σχετικά την Επιτροπή και τα άλλα κράτη μέλη.

4. Η Επιτροπή μεριμνά ώστε τα κράτη μέλη να ενημερώνονται για την εξέλιξη και κατάληξη της διαδικασίας.

Άρθρο 9

Ταξινόμηση του εξοπλισμού υπό πίεση

1. Ο εξοπλισμός υπό πίεση που αναφέρεται στο άρθρο 3 παράγραφος 1 ταξινομείται σε κατηγορίες αύξοντος κινδύνου βάσει του παραρτήματος II.

Για τους σκοπούς της ως άνω ταξινόμισης, τα ρευστά κατανέμονται σε δύο ομάδες σύμφωνα με τα σημεία 2.1 και 2.2 κατωτέρω.

2.1. Η ομάδα 1 περιλαμβάνει επικίνδυνα ρευστά. Επικίνδυνο ρευστό είναι ουσία ή παρασκεύασμα σύμφωνα με τους ορισμούς του άρθρου 2 παράγραφος 2 της οδηγίας 67/548/ΕΟΚ, του Συμβουλίου, της 27ης Ιουνίου 1967, περί προσεγγίσεως των νομοθετικών κανονιστικών και διοικητικών διατάξεων που αφορούν στην ταξινόμηση, συσκευασία και επισήμανση των επικινδύνων ουσιών (23).

Η ομάδα 1 περιλαμβάνει τα επικίνδυνα ρευστά που χαρακτηρίζονται ως:

- εκρηκτικά,

- εξαιρετικά εύφλεκτα,

- αρκετά εύφλεκτα,

- εύφλεκτα (όταν η ανώτατη επιτρεπόμενη θερμοκρασία είναι ανώτερη από το σημείο ανάφλεξης),

- πολύ τοξικά,

- τοξικά,

- οξειδωτικοί παράγοντες.

2.2. Η ομάδα 2 περιλαμβάνει όλα τα άλλα ρευστά που δεν περιλαμβάνονται στο σημείο 2.1.

3. Όταν ένα δοχείο αποτελείται από πολλούς θαλάμους, κατατάσσεται στην υψηλότερη κατηγορία καθενός από τους μεμονωμένους θαλάμους. Όταν ένα δοχείο περιέχει περισσότερα ρευστά, ταξινομείται συναρτήσει του ρευστού που απαιτεί την υψηλότερη κατηγορία κινδύνου.

Άρθρο 10

Εκτίμηση της συμμόρφωσης

1. 1.1. Ο κατασκευαστής εξοπλισμού υπό πίεση πρέπει να υποβάλει κάθε εξοπλισμό, πριν από τη διάθεσή του στην αγορά σε διαδικασία εκτίμησης της συμμόρφωσης εκ των περιγραφομένων στο παράρτημα III, υπό τις προϋποθέσεις που ορίζονται στο παρόν άρθρο.

1.2. Οι διαδικασίες εκτίμησης της συμμόρφωσης που χρησιμοποιούνται για την επίθεση της σήμανσης «CE» επί του εξοπλισμού υπό πίεση εξαρτώνται από την οριζόμενη στο άρθρο 9 κατηγορία στην οποία κατατάσσεται ο εξοπλισμός.

1.3. Οι διαδικασίες εκτίμησης της συμμόρφωσης ανά κατηγορία είναι οι ακόλουθες:

- κατηγορία I

Ενότητα Α

- κατηγορία II

Ενότητα Α1

Ενότητα Δ1

Ενότητα Ε1

- κατηγορία III

Ενότητα Β1 + Δ

Ενότητα Β1 + ΣΤ

Ενότητα Β + Ε

Ενότητα Β + Γ1

Ενότητα Η

- κατηγορία IV

Ενότητα Β + Δ

Ενότητα Β + ΣΤ

Ενότητα Ζ

Ενότητα Η1

1.4. Ο εξοπλισμός υπό πίεση πρέπει κατ' εκλογή του κατασκευαστή να υποβληθεί σε μια από τις διαδικασίες εκτίμησης της συμμόρφωσης, που προβλέπεται για την κατηγορία του. Ο κατασκευαστής μπορεί επίσης να επιλέξει μια από τις διαδικασίες που προβλέπονται για ανώτερη κατηγορία, εφόσον υπάρχει.

2. Τα συγκροτήματα που αναφέρονται στο άρθρο 3 παράγραφος 2 υπόκεινται σε γενική διαδικασία εκτίμησης της συμμόρφωσης η οποία περιλαμβάνει:

α) την εκτίμηση της συμμόρφωσης καθενός από τους εξοπλισμούς υπό πίεση που αποτελούν συστατικά στοιχεία του συγκροτήματος και αναφέρονται στο άρθρο 3 παράγραφος 1, οι οποίοι δεν έχουν υποβληθεί προηγουμένως σε χωριστές διαδικασίες εκτίμησης της συμμόρφωσης και επισήμανσης «CE».

Η διαδικασία εκτίμησης εξαρτάται από την κατηγορία κάθε εξοπλισμού,

β) η εκτίμηση της συναρμολόγησης των διαφόρων στοιχείων του συγκροτήματος σύμφωνα με τα σημεία 2.3, 2.8 και 2.9 του παραρτήματος I καθορίζεται από την υψηλότερη κατηγορία των εν λόγω εξοπλισμών,

γ) η εκτίμηση της προστασίας του συγκροτήματος κατά της υπέρβασης των επιτρεπομένων ορίων λειτουργίας, όπως αυτά αναφέρονται στα σημεία 2.10 και 3.2.3 του παραρτήματος I, πρέπει να διεξάγεται συναρτήσει της υψηλότερης κατηγορίας των εξοπλισμών των οποίων επιζητείται η προστασία.

3. Κατά πρέκκλιση των παραγράφων 1 και 2, οι αρμόδιες αρχές δύνανται, εφόσον δικαιολογείται, να επιτρέπουν τη διάθεση στην αγορά και τη θέση στην υπηρεσία στο έδαφος του ενδιαφερομένου κράτους μέλους εξοπλισμού υπό πίεση και μεμονωμένων συγκροτημάτων που αναφέρονται στο άρθρο 1 παράγραφος 2 τα οποία προορίζονται για πειραματισμούς, για τα οποία οι διαδικασίες που αναφέρονται στις παραγράφους 1 και 2 του παρόντος άρθρου δεν έχουν εφαρμοσθεί.

4. Οι φάκελοι και η αλληλογραφία που αφορούν την εκτίμηση της συμμόρφωσης συντάσσονται στην επίσημη γλώσσα ή γλώσσες της Κοινότητας, προσδιοριζομένων σύμφωνα με τη συνθήκη, από το κράτος μέλος όπου είναι εγκατεστημένος ο οργανισμός ο επιφορτισμένος με τη διεξαγωγή των διαδικασιών αυτών, ή σε γλώσσα αποδεκτή από τον οργανισμό αυτόν.

Άρθρο 11

Ευρωπαϊκή έγκριση υλικών

1. Η ευρωπαϊκή έγκριση υλικών, ως ορίζεται στο άρθρο 1 σημείο 2.9, χορηγείται αιτήσει ενός ή περισσοτέρων κατασκευαστών υλικών ή εξοπλισμού από κοινοποιημένο οργανισμό αναφερόμενο στο άρθρο 12 ο οποίος έχει ειδικά οριστεί προς τούτο. Ο κοινοποιημένος οργανισμός καθορίζει και διενεργεί, ή αναθέτει σε τρίτους, τις εξετάσεις και δοκιμές που απαιτούνται για την πιστοποίηση της συμμόρφωσης των τύπων υλικού προς τις αντίστοιχες απαιτήσεις της παρούσας οδηγίας. Όταν πρόκειται για υλικά που έχουν αναγνωρισθεί ως ασφαλούς χρήσης πριν την . . . (24) έναρξη ισχύος της παρούσας οδηγίας, ο κοινοποιημένος οργανισμός, λαμβάνει υπόψη τα υφιστάμενα στοιχεία για την πιστοποίηση της συμμόρφωσης.

2. Πριν χορηγήσει ευρωπαϊκή έγκριση υλικών, ο κοινοποιημένος οργανισμός ενημερώνει την Επιτροπή και τα κράτη μέλη και τους κοινοποιεί τα σχετικά στοιχεία. Η Επιτροπή ή κράτος μέλος, εντός προθεσμίας τριών μηνών, δύνανται να προσφύγουν στην μόνιμη επιτροπή που συστήθηκε από την οδηγία 83/189/ΕΟΚ (άρθρο 5), εκθέτοντας τους λόγους. Στην τελευταία αυτή περίπτωση, η εν λόγω επιτροπή γνωμοδοτεί επειγόντως.

Ο κοινοποιημένος οργανισμός, αφού ενδεχομένως λάβει υπ' όψη τη γνώμη της ως άνω επιτροπής και τις υποβληθείσες παρατηρήσεις, χορηγεί την ευρωπαϊκή έγκριση υλικών.

3. Αντίγραφο της ευρωπαϊκής έγκρισης υλικών για εξοπλισμούς υπό πίεση διαβιβάζεται στα κράτη μέλη, στους κοινοποιημένους οργανισμούς και στην Επιτροπή. Η Επιτροπή δημοσιεύει στην Επίσημη Εφημερίδα των Ευρωπαϊκών Κοινοτήτων κατάλογο των ευρωπαϊκών εγκρίσεων υλικών για εξοπλισμό υπό πίεση και μεριμνά για την ενημέρωση του καταλόγου αυτού.

4. Τα υλικά που χρησιμοποιούνται για την κατασκευή εξοπλισμού υπό πίεση, σύμφωνα με τις ευρωπαϊκές εγκρίσεις υλικών των οποίων τα στοιχεία δημοσιεύθηκαν στην Επίσημη Εφημερίδα των Ευρωπαϊκών Κοινοτήτων, θεωρούνται σύμφωνα προς τις εφαρμοστέες βασικές απαιτήσεις του παραρτήματος I.

5. Ο κοινοποιημένος οργανισμός που έχει χορηγήσει ευρωπαϊκή έγκριση υλικών για εξοπλισμό υπό πίεση ανακαλεί την έγκριση εφόσον διαπιστώσει ότι αυτή δεν θα έπρεπε να έχει χορηγηθεί ή εφόσον ο τύπος υλικού καλύπτεται από εναρμονισμένο πρότυπο. Ενημερώνει αμέσεως σχετικά τα άλλα κράτη μέλη, τους κοινοποιημένους οργανισμούς και την Επιτροπή σχετικά με κάθε ανάκληση της έγκρισης.

Άρθρο 12

Κοινοποιημένοι οργανισμοί

1. Τα κράτη μέλη κοινοποιούν στην Επιτροπή και στα υπόλοιπα κράτη μέλη τους οργανισμούς που έχουν όρισει για την εκτέλεση των διαδικασιών του άρθρου 10 και 11 καθώς και τα ειδικά καθήκοντα για τα οποία έχουν οριστεί και τους αριθμούς αναγνώρισης που τους έχει ήδη χορηγήσει η Επιτροπή.

Η Επιτροπή δημοσιεύει στην Επίσημη Εφημερίδα των Ευρωπαϊκών Κοινοτήτων κατάλογο των κοινοποιημένων οργανισμών, στον οποίο περιλαμβάνονται οι αριθμοί αναγνώρισής τους καθώς και τα καθήκοντα για τα οποία έχουν κοινοποιηθεί. Η Επιτροπή μεριμνά για την ενημέρωση του καταλόγου αυτού.

2. Τα κράτη μέλη εφαρμόζουν τα κριτήρια που προβλέπονται στο παράρτημα IV για την αξιολόγηση των κοινοποιητέων οργανισμών.Οι οργανισμοί που πληρούν τα κριτήρια αξιολόγησης που προβλέπονται στα οικεία εναρμονισμένα πρότυπα κρίνεται ότι ανταποκρίνονται στα κριτήρια αυτά.

3. Το κράτος μέλος που έχει κοινοποιήσει έναν οργανισμό οφείλει να ανακαλέσει την κοινοποίηση, εάν διαπιστώσει ότι ο οργανισμός αυτός δεν πληροί πλέον τα κριτήρια που αναφέρονται στην παράγραφο 2.

Ενημερώνει αμέσως στην Επιτροπή και τα άλλα κράτη μέλη για κάθε ανάκληση κοινοποίησης.

Άρθρο 13

Αναγνωρισμένοι τρίτοι φορείς

1. Τα κράτη μέλη κοινοποιούν στην Επιτροπή και στα υπόλοιπα κράτη μέλη τους τρίτους φορείς που έχουν αναγνωρίσει για την εκτέλεση των καθηκόντων που προβλέπονται στα σημεία 3.1.2 και 3.1.3 του παραρτήματος I.

Η Επιτροπή δημοσιεύει στην Επίσημη Εφημερίδα των Ευρωπαϊκών Κοινοτήτων κατάλογο των αναγνωρισμένων φορέων στον οποίο αναφέρονται τα αντίστοιχα καθήκοντά τους για τα οποία έχουν αναγνωριστεί. Η Επιτροπή μεριμνά για την ενημέρωση του καταλόγου.

2. Για την αναγνώριση των φορέων αυτών τα κράτη μέλη εφαρμόζουν τα κριτήρια του παραρτήματος IV. Οι φορείς που πληρούν τα κριτήρια που προβλέπονται στα οικεία εναρμονισμένα πρότυπα τεκμαίρεται ότι ανταποκρίνονται στα αντίστοιχα κριτήρια του παραρτήματος IV.

3. Ένα κράτος μέλος που έχει αναγνωρίσει ένα φορέα ανακαλεί την αναγνώριση εάν διαπιστώσει ότι ο φορέας δεν πληροί πλέον τα κριτήρια που αναφέρει η παράγραφος 2.

Ενημερώνει αμέσως τα λοιπά κράτη μέλη και την Επιτροπή για κάθε ανάκληση αναγνώρισης.

Άρθρο 14

Ελεγκτικές υπηρεσίες των χρηστών

1. Κατά παρέκκλιση των διατάξεων σχετικά με τα καθήκοντα των κοινοποιημένων οργανισμών, τα κράτη μέλη δύνανται να επιτρέπουν στο έδαφός τους τη διάθεση στην αγορά και τη θέση σε λειτουργία από χρήστες εξοπλισμών υπό πίεση ή συγκροτημάτων αναφερομένων στο άρθρο 1 των οποίων η συμμόρφωση προς τις βασικές απαιτήσεις έχει βεβαιωθεί από ελεγκτική υπηρεσία των χρηστών πληρούσα τα κριτήρια της παραγράφου 8.

2. Εφόσον κράτος μέλος ορίσει ελεγκτική υπηρεσία των χρηστών σύμφωνα με τα κριτήρια του παρόντος άρθρου, δεν μπορεί, για λόγους σχετικούς με την πίεση, να απαγορεύει, να περιορίζει ή να εμποδίζει τη διάθεση στην αγορά ή τη θέση σε λειτουργία, υπό τις συνθήκες του παρόντος άρθρου, εξοπλισμών υπό πίεση ή συγκροτημάτων, των οποίων η συμμόρφωση έχει εκτιμηθεί από ελεγκτική υπηρεσία των χρηστών, η οποία έχει ορισθεί από άλλο κράτος μέλος σύμφωνα με τα κριτήρια του παρόντος άρθρου.

3. Οι εξοπλισμοί υπό πίεση και τα συγκροτήματα των οποίων η συμμόρφωση έχει εκτιμηθεί από ελεγκτική υπηρεσία των χρηστών δεν μπορούν να φέρουν τη σήμανση «CE».

4. Οι εξοπλισμοί υπό πίεση και τα συγκροτήματα χρησιμοποιούνται μόνο στις εγκαταστάσεις τις οποίες εκμεταλλεύεται η ομάδα στην οποία συμμετέχει η ελεγκτική υπηρεσία. Η ομάδα εφαρμόζει κοινή πολιτική ασφαλείας όσον αφορά τις τεχνικές προδιαγραφές σχεδιασμού, κατασκευής, ελέγχου, συντήρησης και χρησιμοποίησης του εξοπλισμού υπό πίεση και των συγκροτημάτων.

5. Οι ελεγκτικές υπηρεσίες των χρηστών εργάζονται αποκλειστικά για την ομάδα στην οποία συμμετέχουν.

6. Οι διαδικασίες που εφαρμόζονται σε περίπτωση εκτίμησης της συμμόρφωσης από τις ελεγκτικές υπηρεσίες των χρηστών είναι οι ενότητες Α1, Γ1, ΣΤ και Ζ του παραρτήματος III.

7. Τα κράτη μέλη κοινοποιούν στα άλλα κράτη μέλη και στην Επιτροπή τις εγκεκριμένες ελεγκτικές υπηρεσίες των χρηστών, τα καθήκοντά τους, καθώς και για καθεμία εξ αυτών, τον κατάλογο των εγκαταστάσεων που ανταποκρίνονται στις διατάξεις της παραγράφου 4.

8. Τα κράτη μέλη εφαρμόζουν, για τον καθορισμό των ελεγκτικών υπηρεσιών των χρηστών, τα κριτήρια που αναφέρονται στο παράρτημα V και βεβαιώνονται ότι η ομάδα στην οποία συμμετέχει η ελεγκτική υπηρεσία των χρηστών εφαρμόζει τα κριτήρια της δεύτερης φράσης της παραγράφου 4.

9. Ένα κράτος μέλος που έχει εξουσιοδοτήσει ελεγκτική υπηρεσία χρήστου οφείλει να αποσύρει την εξουσιοδότηση εφόσον διαπιστώσει ότι η υπηρεσία αυτή δεν πληροί πλέον τα κριτήρια που αναφέρονται στην παράγραφο 8. Ενημερώνει αμέσως τα άλλα κράτη μέλη και την Επιτροπή.

10. Η Επιτροπή παρακολουθεί τα αποτελέσματα της εφαρμογής του παρόντος άρθρου για τα οποία θα καταρτισθεί έκθεση αξιολόγησης τρία χρόνια μετά την ημερομηνία που προβλέπεται στην παράγραφο 3 του άρθρου 19. Τα κράτη μέλη κοινοποιούν προς τούτο όλες τις χρήσιμες πληροφορίες σχετικά με την εφαρμογή του παρόντος άρθρου. Η αξιολόγηση συνοδεύεται ενδεχομένως από προτάση τροποποίησης της οδηγίας.

Άρθρο 15

Σήμανση «CE»

1. Η σήμανση «CE» αποτελείται από τα αρχικά «CE» σύμφωνα με τη γραφική απεικόνιση που παρατίθεται στο παράρτημα VI.

Η σήμανση «CE» συνοδεύεται από τον αριθμό αναγνώρισης, που αναφέρεται στο άρθρο 12 παράγραφος 1, του κοινοποιημένου οργανισμού που παρεμβαίνει στη φάση ελέγχου παραγωγής.

2. Η σήμανση «CE» τίθεται κατά τρόπο ευδιάκριτο, ευανάγνωστο και ανεξίτηλο σε κάθε

- εξοπλισμό υπό πίεση που αναφέρεται στο άρθρο 3 παράγραφος 1 ή

- σε κάθε συγκρότημα που αναφέρεται στο άρθρο 3 παράγραφος 2,

πλήρες ή σε κατάσταση που επιτρέπει τον τελικό έλεγχο, όπως περιγράφεται στο σημείο 3.2 του παραρτήματος I.

3. Η σήμανση «CE» δεν χρειάζεται να επιτίθεται σε κάθε μεμονωμένο εξοπλισμό υπό πίεση απαρτίζοντα συγκρότημα σύμφωνα με το άρθρο 3 παράγραφος 2. Οι μεμονωμένοι εξοπλισμοί υπό πίεση που ήδη φέρουν σήμανση «CE» κατά την ενσωμάτωση τους στο συγκρότημα διατηρούν την εν λόγω σήμανση.

4. Όταν ο εξοπλισμός υπό πίεση ή το συγκρότημα υπόκειται στις διατάξεις άλλων οδηγιών, που καλύπτουν άλλες πλευρές για τις οποίες επίσης προβλέπεται η τοποθέτηση της σήμανσης «CE», η σήμανση πληροφορεί ότι ο εξοπλισμός υπό πίεση ή το συγκρότημα θεωρείται σύμφωνο προς τις διατάξεις εκείνων των άλλων οδηγιών.

Εντούτοις, όταν μία ή περισσότερες από τις οδηγίες αυτές επιτρέπουν στον κατασκευαστή, κατά τη διάρκεια μεταβατικής περιόδου, να επιλέξει το εφαρμοστέο καθεστώς, η σήμανση «CE» δηλώνει τη συμμόρφωση μόνον προς τις οδηγίες που εφαρμόζει ο κατασκευαστής. Στην περίπτωση αυτή, τα στοιχεία των οδηγιών αυτών, όπως έχουν δημοσιευθεί στην Επίσημη Εφημερίδα των Ευρωπαϊκών Κοινοτήτων, πρέπει να αναγράφονται στα έγγραφα, σημειώματα ή οδηγίες, που απαιτούνται σύμφωνα με τις οδηγίες αυτές και συνοδεύουν τον εξοπλισμό υπό πίεση και τα συγκροτήματα.

5. Απαγορεύεται η επίθεση επί του εξοπλισμού υπό πίεση και των συγκροτημάτων σημάνσεων που θα μπορούσαν να παραπλανήσουν τους τρίτους ως προς τη σημασία και τη γραφική απεικόνιση της σήμανσης «CE». Επιτρέπεται η επίθεση οποιασδήποτε άλλης σήμανσης υπό τον όρο ότι δεν καθιστά λιγότερο ευδιάκριτη και δυσανάγνωστη τη σήμανση «CE».

Άρθρο 16

Παράτυπη σήμανση

Με την επιφύλαξη των διατάξεων του άρθρου 8:

α) κάθε αντικανονική επίθεση της σήμανσης «CE», που διαπιστώνεται από κράτος μέλος, συνεπάγεται την υποχρέωση για τον κατασκευαστή ή τον εγκατεστημένο στην Κοινότητα εντολοδόχο του να μεριμνήσει για τη συμμόρφωση του σχετικού προϊόντος προς τις προδιαγραφές περί σήμανσης «CE» και για την παύση της παράβασης υπό τους όρους που επιβάλλει αυτό το κράτος μέλος,

β) εάν το προϊόν συνεχίζει να μην είναι σύμφωνο προς τις σχετικές προδιαγραφές, το κράτος μέλος οφείλει να λάβει όλα τα ενδεδειγμένα μέτρα, ώστε να περιοριστεί ή να απαγορευθεί η διάθεση στην αγορά του συγκεκριμένου προϊόντος ή να εξασφαλιστεί η απόσυρσή του από την αγορά σύμφωνα με τις διαδικασίες που προβλέπει το άρθρο 8.

Άρθρο 17

Αποφάσεις που συνεπάγονται απαγόρευση ή περιορισμό

Κάθε απόφαση που λαμβάνεται κατ' εφαρμογήν της παρούσας οδηγίας και περιέχει οιονδήποτε περιορισμό της διάθεσης στην αγορά και της θέσης σε λειτουργία ενός εξοπλισμού υπό πίεση ή ενός συγκροτήματος ή επιβάλλει την απόσυρσή του από την αγορά, πρέπει να αιτιολογείται επακριβώς. Η απόφαση αυτή κοινοποιείται στον ενδιαφερόμενο το ταχύτερο και του υπενθυμίζονται οι διαδικασίες προσφυγής που παρέχει η ισχύουσα εθνική νομοθεσία, και οι προθεσμίες άσκησής τους.

Άρθρο 18

Κατάργηση

Οι διατάξεις του άρθρου 22 της οδηγίας 76/767/ΕΟΚ παύουν να εφαρμόζονται από την . . . (25) για τον εξοπλισμό υπό πίεση ή το συγκρότημα που εμπίπτει στο πεδίο εφαρμογής της παρούσας οδηγίας.

Άρθρο 19

Μεταγραφή και μεταβατικές διατάξεις

1. Τα κράτη μέλη θεσπίζουν και δημοσιεύουν πριν από την . . . (26) τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία και ενημερώνουν αμέσως την Επιτροπή σχετικά.

Όταν τα κράτη μέλη θεσπίζουν τις εν λόγω διατάξεις, αυτές πρέπει να περιέχουν παραπομπή στην παρούσα οδηγία ή να συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής αποφσίζεται από τα κράτη μέλη.

Τα κράτη μέλη εφαρμόζουν τις διατάξεις αυτές από την . . . (27).

2. Τα κράτη μέλη ανακοινώνουν στην Επιτροπή τα κείμενα των διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.

3. Τα κράτη μέλη οφείλουν να επιτρέπουν τη διάθεση στην αγορά εξοπλισμού υπό πίεση και συγκροτημάτων συμφώνων με τους κανονισμούς που ισχύουν στην επικράτειά τους κατά την ημερομηνία έναρξης εφαρμογής της παρούσας οδηγίας μέχρι τις . . . (28) καθώς και τη θέση τους σε λειτουργία πέραν της ημερομηνίας αυτής.

Άρθρο 20

Αποδέκτες της παρούσας οδηγίας

Η παρούσα οδηγία απευθύνεται στα κράτη μέλη.

. . ., . . .

Για το Ευρωπαϊκό Κοινοβούλιο

Ο Πρόεδρος

Για το Συμβούλιο

Ο Πρόεδρος

(1) ΕΕ αριθ. C 246 της 9. 6. 1993, σ. 1 και ΕΕ αριθ. C 207 της 27. 7. 1994, σ. 5.

(2) ΕΕ αριθ. C 52 της 19. 2. 1994, σ. 10.

(3) Γνώμη του Ευρωπαϊκού Κοινοβουλίου της 19ης Απριλίου 1994 (ΕΕ αριθ. C 128 της 9. 5. 1994, σ. 61), κοινή θέση του Συμβουλίου της . . . (δεν δημοσιεύθηκε ακόμα στην Επίσημη Εφημερίδα) και απόφαση του Ευρωπαϊκού Κοινοβουλίου της . . . (δεν δημοσιεύθηκε ακόμα στην Επίσημη Εφημερίδα).

(4) ΕΕ αριθ. L 136 της 4. 6. 1985, σ. 1.

(5) ΕΕ αριθ. L 220 της 8. 8. 1987, σ. 48. Οδηγία που τροποποιήθηκε τελευταία από την οδηγία 93/68/ΕΟΚ (ΕΕ αριθ. L 220 της 30. 8. 1993, σ. 1).

(6) ΕΕ αριθ. L 262 της 27. 9. 1976, σ. 153. Οδηγία που τροποποιήθηκε τελευταία από την πράξη προσχώρησης του 1994.

(7) ΕΕ αριθ. L 109 της 26. 4. 1983, σ. 8. Οδηγία που τροποποιήθηκε τελευταία από την πράξη προσχώρησης του 1994.

(8) ΕΕ αριθ. L 220 της 30. 8. 1993, σ. 23.

(9) ΕΕ αριθ. L 147 της 9. 6. 1975, σ. 40. Οδηγία που τροποποιήθηκε τελευταία από την οδηγία 94/1/ΕΚ της Επιτροπής (ΕΕ αριθ. L 23 της 28. 1. 1994, σ. 28).

(10) ΕΕ αριθ. L 42 της 23. 2. 1970, σ. 1. Οδηγία που τροποποιήθηκε τελευταία από την οδηγία 95/54/ΕΚ της Επιτροπής (ΕΕ αριθ. L 266 της 8. 11. 1995, σ. 1).

(11) ΕΕ αριθ. L 84 της 28. 3. 1974, σ. 10. Οδηγία που τροποποιήθηκε τελευταία από την πράξη προσχώρησης του 1994.

(12) ΕΕ αριθ. L 225 της 10. 8. 1992, σ. 72. Οδηγία που τροποποιήθηκε τελευταία από την πράξη προσχώρησης του 1994.

(13) ΕΕ αριθ. L 183 της 29. 6. 1989, σ. 9. Οδηγία που τροποποιήθηκε τελευταία από την πράξη προσχώρησης του 1994.

(14) ΕΕ αριθ. L 213 της 7. 9. 1995, σ. 1.

(15) ΕΕ αριθ. L 77 της 26. 3. 1973, σ. 29. Οδηγία που τροποποιήθηκε από την οδηγία 93/68/ΕΟΚ (ΕΕ αριθ. L 220 της 31. 8. 1993, σ. 1).

(16) ΕΕ αριθ. L 169 της 12. 7. 1993, σ. 1.

(17) ΕΕ αριθ. L 196 της 26. 7. 1990, σ. 15. Οδηγία που τροποποιήθηκε από την οδηγία 93/68/ΕΟΚ (ΕΕ αριθ. L 220 της 31. 8. 1993, σ. 1).

(18) ΕΕ αριθ. L 100 της 19. 4. 1994, σ. 1.

(19) ADR = Ευρωπαϊκή Συμφωνία για τη διεθνή μεταφορά επικινδύνων εμπορευμάτων μέσω εσωτερικών πλωτών οδών.

(20) RID = Διεθνής κανονισμός για τη σιδηροδρομική μεταφορά επικινδύνων εμπορευμάτων.

(21) IMDG = Διεθνής ναυτιλιακός κώδικας για τη μεταφορά των επικινδύνων εμπορευμάτων.

(22) ICAO = Διεθνής οργάνωση πολιτικής αεροπορίας.

(23) ΕΕ αριθ. 196 της 16. 8. 1967, σ. 1. Οδηγία που τροποποιήθηκε τελευταία από την οδηγία 94/69/ΕΚ της Επιτροπής (ΕΕ αριθ. L 381 της 31. 12. 1994, σ. 1).

(24) 30 μήνες από την έκδοση της παρούσας οδηγίας.

(25) 30 μήνες μετά την έκδοση της οδηγίας.

(26) 24 μήνες μετά την έκδοση της οδηγίας.

(27) 30 μήνες μετά την έκδοση της οδηγίας.

(28) 60 μήνες μετά την έκδοση της οδηγίας.

ΠΑΡΑΡΤΗΜΑ I

ΒΑΣΙΚΕΣ ΑΠΑΙΤΗΣΕΙΣ ΑΣΦΑΛΕΙΑΣ

ΠΡΟΚΑΤΑΡΚΤΙΚΕΣ ΠΑΡΑΤΗΡΗΣΕΙΣ

1. Οι υποχρεώσεις που απορέουν από τις βασικές απαιτήσεις που περιέχονται στο παρόν παράρτημα για τους εξοπλισμούς υπό πίεση ισχύουν επίσης και για τα συγκροτήματα, εφόσον υφίσταται αντίστοιχος κίνδυνος.

2. Οι βασικές απαιτήσεις που καθορίζονται από την παρούσα οδηγία είναι υποχρεωτικές. Οι υποχρεώσεις οι οποίες απορρέουν από τις παρούσες βασικές απαιτήσεις ισχύουν μόνον όταν ο αντίστοιχος πιθανός κίνδυνος υφίσταται για τον εν λόγω εξοπλισμό υπό πίεση όταν χρησιμοποιείται υπό τις συνθήκες που ευλόγως μπορεί να προβλέψει ο κατασκευαστής.

3. Ο κατασκευαστής έχει την υποχρέωση να αναλύει τους εκ της πιέσεως κινδύνους, προκειμένου να εντοπίζει εκείνους που αφορούν τους εξοπλισμούς που παράγει 7 κατά το σχεδιασμό και την κατασκευή τους λαμβάνει υπόψη την εν λόγω ανάλυση.

1. ΓΕΝΙΚΑ

1.1. Ο εξοπλισμός υπό πίεση σχεδιάζεται, κατασκεάζεται, δοκιμάζεται και, κατά περίπτωση εξοπλίζεται και εγκαθίσταται κατά τρόπον ώστε να εξασφαλίζεται η ασφάλειά του όταν τίθεται σε λειτουργία σύμφωνα με τις οδηγίες του κατασκευαστή ή υπό ευλόγως προβλεπτές συνθήκες.

1.2. Προκείμενου να επιλέξει τις καταλληλότερες λύσεις, ο κατασκευαστής εφαρμόζει τις αρχές που εκτίθενται παρακάτω με την ακόλουθη σειρά:

- εξάλειψη ή μείωση των κινδύνων όσο είναι ευλόγως εφικτό,

- εφαρμογή των κατάλληλων μέτρων προστασίας από τους αναπόφευκτους κινδύνους.

- ενημέρωση, ενδεχομένως, των χρηστών για τους παραμένοντες κινδύνους, και ένδειξη αν είναι αναγκαίο να ληφθούν ειδικά μέτρα προς μείωση των κινδύνων κατά την εγκατάσταση ή/και τη χρήση.

1.3. Όταν ο κίνδυνος κακής χρήσης είναι γνωστός ή μπορεί ευχερώς να προβλεφθεί, τότε ο εξοπλισμός υπό πίεση σχεδιάζεται κατά τρόπον ώστε να προλαμβάνεται ο κίνδυνος από την κακή αυτή χρήση ή, αν αυτό είναι ανέφικτο, παρέχεται κατάλληλη προειδοποίηση ότι ο εξοπλισμός αυτός δεν πρέπει να χρησιμοποιείται κατ' αυτόν τον τρόπο.

2. ΣΧΕΔΙΑΣΜΟΣ

2.1. Γενικά

Ο εξοπλισμός υπό πίεση πρέπει να είναι κατάλληλα σχεδιασμένος λαμβανομένων υπόψη όλων των σημαντικών παραγόντων ώστε να είναι ασφαλής καθ' όλη την προβλεπόμενη διάρκεια ζωής του.

Ο σχεδιασμός γίνεται με τους δέοντες συντελεστές ασφαλείας οι οποίοι βασίζονται σε γενικές μεθόδους για τις οποίες τεκμαίρεται ότι χρησιμοποιούν τα δέοντα περιθώρια ασφαλείας για την πρόληψη, κατά τρόπο συνεπή, οιασδήποτε βλάβης.

2.2. Σχεδιασμός επαρκούς αντοχής

2.2.1. Ο εξοπλισμός υπό πίεση πρέπει να είναι σχεδιασμένος για φορτίσεις ανάλογες με την προβλεπόμενη χρήση του και για άλλες αναμενόμενες συνθήκες λειτουργίας. Ειδικότερα, λαμβάνονται υπόψη οι εξής παράγοντες:

- εσωτερική και εξωτερική πίεση,

- θερμοκρασίες λειτουργίας και περιβάλλοντος,

- στατική πίεση και μάζα της περιεχόμενης ουσίας σε συνθήκες λειτουργίας και δοκιμών,

- φορτίσεις κυκλοφορίας, ανέμου και σεισμού,

- δυνάμεις και ροπές αντιστάσεως που προκύπτουν από τα στηρίγματα, τις στερεώσεις, τις σωληνώσεις, κλπ.,

- χημική και μηχανική διάβρωση, κόπωση, κλπ.,

- αποσύνθεση ασταθών ρευστών.

Οι διάφορες φορτίσεις που είναι δυνατόν να εκδηλωθούν συγχρόνως, λαμβάνονται υπόψη σταθμίζοντας την πιθανότητα ταυτόχρονης επενέργειάς τους.

2.2.2. Ο σχεδιασμός επαρκούς αντοχής βασίζεται:

- κατά γενικό κανόνα, σε μέθοδο υπολογισμού, όπως εκτίθεται στην παράγραφο 2.2.3, η οποία συμπληρώνεται εν ανάγκη από πειραματική μέθοδο σχεδιασμού όπως εκτίθεται στο σημείο 2.2.4,

ή

- σε πειραματική μέθοδο σχεδιασμού, χωρίς υπολογισμό, όπως εκτίθεται στο σημείο 2.2.4, όταν το γινόμενο της μέγιστης επιτρεπόμενης πίεσης PS επί τον όγκο είναι μικρότερο των 6 000 bar 7| και το γινόμενο PS 7DN είναι μικρότερο των 3 000 bar.

2.2.3. Μέθοδος υπολογισμού

α) Συγκράτηση της πίεσης και άλλες καταστάσεις φόρτισης

Οι επιτρεπόμενες καταπονήσεις στους εξοπλισμούς υπό πίεση πρέπει να περιορίζονται στις λογικώς αναμενόμενες βλάβες ανάλογα με τις συνθήκες λειτουργίας. Προς το σκοπό αυτό πρέπει να χρησιμοποιούνται συντελεστές ασφαλείας ώστε να εξαλείφονται απολύτως όλες οι αβεβαιότητες λόγω κατασκευής, πραγματικών συνθηκών χρήσεως, ασκουμένων τάσεων, προτύπων υπολογισμού, καθώς και λόγω ιδιοτήτων και συμπεριφοράς του υλικού.

Αυτές οι μέθοδοι υπολογισμού πρέπει να παρέχουν επαρκή περιθώρια ασφαλείας, έναντι των προδιαγραφών του σημείου 7, εφόσον ενδείκνυται.

Η συμμόρφση προς τις ανωτέρω διατάξεις επιτυγχάνεται δια της εφαρμογής μιας από τις κατωτέρω μεθόδους, ως ενδείκνυται, είτε συμπληρωματικώς είτε ταυτοχρόνως:

- σχεδιασμός διά τύπων,

- σχεδιασμός δι' αναλύσεως,

- σχεδιασμός διά των μηχανικών δοκιμών θραύσης.

β) Αντοχή

Η αντοχή των εξοπλισμών υπό πίεση καταδεικνύεται διά των καταλλήλων υπολογισμών σχεδιασμού.

Ειδικότερα:

- οι πιέσεις υπολογισμού δεν πρέπει να είναι κατώτερες από τις μέγιστες επιτρεπόμενες, συνυπολογιζομένης της υδροστατικής και της υδροδυναμικής πίεσης καθώς και της αποσύνθεσης των ασταθών ρευστών. Όταν το δοχείο χωρίζεται σε μεμονωμένα διαμερίσματα για τη συγκράτηση της πίεσης, τα διαχωριστικά τοιχώματα σχεδιάζονται με βάση την υψηλότερη σχετική πίεση του διαμερίσματος, σε σχέση προς την αντίστοιχη κατώτερη πίεση του γειτονικού διαμερίσματος,

- οι θερμοκρασίες υπολογισμού θα πρέπει να παρέχουν τα δέοντα περιθώρια ασφαλείας,

- κατά το σχεδιασμό λαμβάνονται δεόντως υπόψη όλοι οι δυνατοί συνδυασμοί θερμοκρασίας και πίεσης υπό ευλόγως προβλεπτές συνθήκες λειτουργίας,

- οι μέγιστες τάσεις και οι συγκεντρώσεις αιχμών τάσεων πρέπει να τηρούνται εντός ασφαλών ορίων,

- προς υπολογισμό συγκράτησης της πίεσης χρησιμοποιούνται οι κατάλληλες τιμές για τις ιδιότητες των υλικών, οι οποίες βασίζονται σε αποδεδειγμένα στοιχεία, σύμφωνα με τις διατάξεις του σημείου 4 σε συνδυασμό με τους κατάλληλους συντελεστές ασφαλείας. Τα χαρακτηριστικά υλικών τα οποία, κατά περίπτωση, πρέπει να λαμβάνονται υπόψη, περιλαμβάνουν:

- το όριο ελαστικότητας που αντιστοιχεί σε παραμόρφωση 0,2 % ή 1,0 %, κατά περίπτωση, στη θερμοκρασία υπολογισμού,

- την αντοχή σε εφελκυσμό,

- το όριο αντοχής συναρτήσει του χρόνου, δηλαδή το όριο ερπυσμού,

- στοιχεία κόπωσης,

- το μέτρο ελαστικότητας (μέτρο του Young),

- το κατάλληλο μέγεθος πλαστικής παραμόρφωσης,

- η αντοχή σε κάμψη διά κρούσεως,

- η αντοχή σε θραύση,

- πρέπει να χρησιμοποιούνται κατάλληλοι συντελεστές συνδέσεων για τα χαρακτηριστικά των υλικών, αναλόγως, π.χ. του είδους των μη καταστρεπτικών δοκιμών, των ιδιοτήτων των συναρμογών υλικών και των προβλεπομένων συνθηκών λειτουργίας,

- κατά το σχεδιασμό θα πρέπει να λαμβάνονται δεόντως υπόψη όλοι οι ευλόγως προβλεπτοί μηχανισμοί φθοράς (ιδίως διάβρωση, ερπυσμός, κόπωση) που αντιστοιχούν στην προβλεπόμενη χρήση του εξοπλισμού. Οι οδηγίες που αναφέρονται στο σημείο 3.4 πρέπει να εφιστούν την προσοχή στα χαρακτηριστικά σχεδιασμού που είναι καθοριστικά για τη διάρκεια ζωής του εξοπλισμού όπως:

- για τον ερπυσμό:ο θεωρητικός αριθμός ωρών λειτουργίας σε συγκεκριμένες θερμοκρασίες,

- για την κόπωση: ο θεωρητικός αριθμός κύκλων λειτουργίας σε συγκεκριμένα επίπεδα καταπονήσεων,

- για τη διάβρωση: θεωρητική ανοχή διάβρωσης.

γ) Ευστάθεια

Όταν το υπολογιζόμενο πάχος δεν παρέχει επαρκή δομική ευστάθεια, λαμβάνονται τα αναγκαία διορθωτικά μέτρα, αφού συνεκτιμηθούν οι κίνδυνοι λόγω της μεταφοράς και χειρισμών.

2.2.4. Πειραματική μέθοδος σχεδιασμού

Ο σχεδιασμός του εξοπλισμού μπορεί να επικυρωθεί, ενόλω ή ενμέρει, από ένα πρόγραμμα δοκιμών επί αντιπροσωπευτικού δείγματος του εξοπλισμού ή της οικογένειας εξοπλισμών.

Το πρόγραμμα δοκιμών πρέπει να καθοριστεί σαφώς πριν από τις δοκιμές και να γίνει δεκτό από τον κοινοποιημένο οργανισμό, στον οποίο έχει ανατεθεί η ενότητα αξιολόγησης του σχεδιασμού, όταν υπάρχει.

Το πρόγραμμα αυτό πρέπει να καθορίζει τις συνθήκες δοκιμών και τα κριτήρια αποδοχής και απόρριψης. Πριν από τη δοκιμή θα σημειώνονται οι ακριβείς τιμές των βασικών διαστάσεων και των χαρακτηριστικών των υλικών των δοκιμαζομένων εξοπλισμών.

Κατά τις δοκιμές πρέπει, ενδεχομένως, να υπάρχει δυνατότητα παρατήρησης των κρίσιμων περιοχών του εξοπλισμού υπό πίεση με κατάλληλα όργανα, ώστε να μετρώνται με αρκετή ακρίβεια οι παραμορφώσεις και οι καταπονήσεις.

Το πρόγραμμα δοκιμών πρέπει να περιλαμβάνει:

α) δοκιμή αντοχής σε πίεση, με σκοπό να επαληθεύεται ότι ο εξοπλισμός υπό πίεση που παρέχει περιθώριο ασφαλείας σε σχέση με τη μέγιστη επιτρεπόμενη πίεση, δεν παρουσιάζει σημαντική διαρροή ή παραμόρφωση πέραν ενός καθορισμένου ορίου.

Η πίεση δοκιμής πρέπει να καθορίζεται λαμβάνοντας υπόψη τη διαφορά μεταξύ των τιμών των γεωμετρικών χαρακτηριστικών και των χαρακτηριστικών των υλικών όπως μετρώνται σε συνθήκες δοκιμής και των επιτρεπόμενων για το σχεδιασμό τιμών 7 πρέπει επίσης να λαμβάνεται υπόψη η διαφορά μεταξύ της θερμοκρασίας δοκιμής και της θερμοκρασίας σχεδιασμού 7

β) όταν υπάρχει κίνδυνος ερπυσμού ή κόπωσης, κατάλληλες δοκιμές που καθορίζονται ανάλογα με τις προβλεπόμενες για τον εξοπλισμό συνθήκες λειτουργίας, π.χ.: διάρκεια λειτουργίας σε συγκεκριμένες θερμοκρασίες, αριθμός κύκλων σε συγκεκριμένα επίπεδα καταπονήσεων, κ.λπ. 7

γ) όταν χρειάζεται, συμπληρωματικές δοκιμές για άλλους ειδικούς περιβαλλοντικούς παράγοντες που αναφέρονται στο σημείο 2.2.1, όπως η διάβρωση, οι εξωτερικές προσβολές, κ.λπ.

2.3. Μέτρα ασφαλούς χειρισμού και λειτουργίας

Ο τρόπος λειτουργίας του εξοπλισμού υπό πίεση πρέπει να αποκλείει κάθε ευλόγως προβλέψιμο κίνδυνο κατά τη χρήση του. Ιδιαίτερη προσοχή δίδεται κατά περίπτωση εφόσον απαιτείται:

- στα συστήματα ανοίγματος και κλεισίματος,

- στις επικίνδυνες εκπομπές από τις δικλείδες ασφαλείας,

- στα συστήματα απαγόρευσης της φυσικής πρόσβασης ενόσω υπάρχει πίεση ή κενό,

- στην επιφανειακή θερμοκρασία αναλόγως της προβλεπόμενης χρήσης,

- στην αποσύνθεση των ασταθών ρευστών.

Ειδικότερα, ο εξοπλισμός υπό πίεση που φέρει κινητούς εμφρακτήρες, πρέπει να είναι εφοδιασμένος με αυτόματο ή χειροκίνητο σύστημα επιτρέπον στο χειριστή να εξακριβώνει ευχερώς ότι το άνοιγμα δεν παρουσιάζει κίνδυνο. Ακόμη, όταν το άνοιγμα μπορεί να ενεργοποιείται ταχέως, ο εξοπλισμός υπό πίεση πρέπει να διαθέτει σύστημα που να εμποδίζει το άνοιγμα εφόσον η πίεση ή η θερμοκρασία του ρευστού παρουσιάζει κίνδυνο.

2.4. Μέσα επιθεώρησης

α) Ο εξοπλισμός υπό πίεση πρέπει να είναι σχεδιασμένος και κατασκευασμένος κατά τρόπον ώστε να μπορούν να γίνονται όλες οι επιθεωρήσεις που είναι αναγκαίες για την ασφάλειά του 7

β) εφόσον απαιτείται για την επίτευξη μόνιμης ασφάλειας του εξοπλισμού, πρέπει να υπάρχουν μέσα με τα οποία θα είναι δυνατόν να διαπιστωθεί η κατάσταση στο εσωτερικό του εξοπλισμού υπό πίεση, όπως ανοίγματα από τα οποία είναι δυνατή η είσοδος στο εσωτερικό του εξοπλισμού ώστε οι δέουσες επιθεωρήσεις να διενεργούνται υπό ασφαλείς και εργονομικές συνθήκες 7

γ) επιτρέπεται η χρήση και άλλων μέσων για να εξακριβώνεται η συμμόρφωση του εξοπλισμού υπό πίεση προς τις απαιτήσεις ασφαλείας:

- όταν ο εξοπλισμός είναι πολύ μικρός για είσοδο στο εσωτερικό του ή

- όταν το άνοιγμα του εξοπλισμού θα μπορούσε να προκαλέσει βλάβη στο εσωτερικό του ή

- όταν η ουσία την οποία περιέχει είναι αποδεδειγμένα αβλαβής για το υλικό κατασκευής του και όταν λογικά δεν είναι δυνατό να προβλεφθεί κανένας άλλος μηχανισμός εσωτερικής φθοράς.

2.5. Αποστράγγιση και αερισμός

Η αποστράγγιση και ο αερισμός των εξοπλισμών υπό πίεση πρέπει να εξασφαλίζονται με κατάλληλα μέσα όπου απαιτείται για:

- την αποφυγή βλαβερών συνεπειών, όπως υδραυλικού πλήγματος, κατάρρευσης λόγω κενού διάβρωσης και ανεξέλεγκτων χημικών αντιδράσεων. Πρέπει να εξετάζονται όλες οι καταστάσεις λειτουργίας και δοκιμών, ιδίως δε δοκιμών υπό πίεση,

- τη δυνατότητα καθαρισμού, ελέγχου και συντήρησης υπό συνθήκες ασφάλειας.

2.6. Διάβρωση και άλλες χημικές προσβολές

Όταν απαιτείται, αυξάνεται το πάχος του υλικού ή παρέχεται κατάλληλη προστασία κατά της διάβρωσης ή άλλων χημικών προσβολών, λαμβάνοντας δεόντως υπόψη την προβλεπόμενη και ευλόγως αναμενόμενη χρήση.

2.7. Φθορά

Όταν υπάρχει κίνδυνος να υποστεί ο εξοπλισμός σοβαρή μηχανική διάβρωση ή εκτριβή, λαμβάνονται επαρκή μέτρα ώστε:

- να μειώνονται στο ελάχιστο οι επιπτώσεις αυτές με τον κατάλληλο σχεδιασμό, π.χ. με πρόσθετο πάχος υλικού ή με τη χρήση επενδύσεων ή υλικών επικάλυψης,

- να επιδέχονται αντικατάσταση τα μέρη που προσβάλλονται περισσότερο,

- οι οδηγίες που αναφέρονται στο σημείο 3.4, να εφιστούν την προσοχή στα απαραίτητα μέτρα για τη διαρκή ασφαλή χρήση του εξοπλισμού.

2.8. Συγκροτήματα

Τα συγκροτήματα σχεδιάζονται κατά τρόπον ώστε

- τα προς συναρμολόγηση στοιχεία να είναι κατάλληλα και αξιόπιστα για τις συνθήκες λειτουργίας τους,

- όλα τα στοιχεία να ενσωματώνονται ορθά και συναρμολογούνται με τον κατάλληλο τρόπο.

2.9. Προβλέψεις για πλήρωση και κένωση

Όταν χρειάζεται, ο εξοπλισμός υπό πίεση σχεδιάζεται και εφοδιάζεται με κατάλληλα εξαρτήματα, ή υπάρχει πρόβλεψη να εφοδιαστεί με αυτά, ώστε να εξασφαλίζεται η ασφαλής πλήρωση και κένωση, ειδικότερα όσον αφορά κινδύνους, όπως:

α) κατά την πλήρωση:

- κίνδυνοι από υπερπλήρωση ή από ανάπτυξη υπερπίεσης, ιδιαίτερα όσον αφορά το βαθμό πλήρωσης και την τάση των ατμών στη θερμοκρασία αναφοράς,

- κίνδυνοι από την αστάθεια του εξοπλισμού υπό πίεση 7

β) κατά την κένωση: κίνδυνοι ανεξέλεγκτης διαφυγής ρευστού, υπό πίεση 7

γ) κατά την πλήρωση και κένωση: κίνδυνοι ανασφαλούς σύνδεσης και αποσύνδεσης.

2.10. Προστασία έναντι της υπέρβασης των επιτρεπομένων ορίων του εξοπλισμού υπό πίεση

Όταν, υπό ευλόγως προβλεπτές συνθήκες, ενδέχεται να σημειωθεί υπέρβαση των επιτρεπομένων ορίων, ο εξοπλισμός υπό πίεση πρέπει να είναι εφοδιασμένος - ή να προβλέπεται ο εφοδιασμός του - με κατάλληλες προστατευτικές διατάξεις, εκτός αν υπάρχουν άλλες προστατευτικές διατάξεις εντός του συγκροτήματος.

Η κατάλληλη διάταξη ή ο συνδυασμός των κατάλληλων διατάξεων πρέπει να καθορίζονται ανάλογα με τα ειδικά χαρακτηριστικά του εξοπλισμού ή του συγκροτήματος και ανάλογα με τις συνθήκες λειτουργίας του.

Μεταξύ των κατάλληλων προστατευτικών διατάξεων και των συνδυασμών τους, συγκαταλέγονται τα εξής:

α) τα εξαρτήματα ασφαλείας όπως ορίζονται στο άρθρο 1 σημείο 2.1.3,

β) κατά περίπτωση, κατάλληλα συστήματα ελέγχου, όπως δείκτες ή συναγερμοί, που επιτρέπουν τη λήψη των κατάλληλων μέτρων, αυτόματα ή δια χειρός, ώστε να διατηρείται ο εξοπλισμός υπό πίεση εντός των επιτρεπομένων ορίων.

2.11. Εξαρτήματα ασφαλείας

2.11.1. Τα εξαρτήματα ασφαλείας πρέπει:

- να είναι σχεδιασμένα και κατασκευασμένα κατά τρόπον ώστε να είναι αξιόπιστα και κατάλληλα για τις προβλεπόμενες συνθήκες λειτουργίας και να λαμβάνουν υπόψη, όπου χρειάζεται, τις απαιτήσεις συντήρησης και δοκιμής των συστημάτων ασφαλείας,

- να είναι ανεξάρτητα από τις άλλες λειτουργίες, εκτός αν η προστατευτική του λειτουργία δεν επηρεάζεται από τις άλλες λειτουργίες,

- να ακολουθούν τις ενδεδειγμένες αρχές σχεδιασμού ώστε να επιτυγχάνεται κατάλληλη και αξιόπιστη προστασία. Οι αρχές αυτές περιλαμβάνουν τη θετική ασφάλεια, την πλεοναστικότητα, την διαφοροποίηση και τον αυτοέλεγχο.

2.11.2. Διατάξεις περιορισμού της πίεσης

Οι διατάξεις αυτές πρέπει να είναι σχεδιασμένες κατά τρόπον ώστε η πίεση να μην υπερβαίνει επί μακρόν τη μέγιστη επιτρεπτή πίεση PS 7 επιτρέπονται όμως κατά γενικό κανόνα σύντομες αιχμές της πίεσης, σύμφωνα, εφόσον ενδείκνυται, προς τις προδιαγραφές του σημείου 7.3.

2.11.3. Διατάξεις παρακολούθησης της θερμοκρασίας

Οι διατάξεις αυτές πρέπει να διαθέτουν κατάλληλο χρόνο απόκρισης για λόγους ασφαλείας, και συμβατό με λειτουργία μέτρησης.

2.12. Εξωτερική πυρκαγιά

Όταν είναι ανάγκη, ο εξοπλισμός υπό πίεση πρέπει να σχεδιάζεται και, όπου απαιτείται, να εφοδιάζεται με κατάλληλα εξαρτήματα, ή να προβλέπεται ο εφοδιασμός του με αυτά, προκειμένου να περιορίζονται οι ζημιές σε περίπτωση πυρκαγιάς εξωτερικής προέλευσης, λαμβανομένης ιδίως υπόψη της χρήσης για την οποία προορίζεται.

3. ΒΙΟΜΗΧΑΝΙΚΗ ΠΑΡΑΓΩΓΗ

3.1. Μέθοδοι βιομηχανικής παραγωγής

Ο κατασκευαστής μεριμνά για την ορθή εκτέλεση των μέτρων που έχουν ληφθεί κατά το στάδιο του σχεδιασμού, εφαρμόζοντας τις κατάλληλες τεχνικές και μεθόδους βιομηχανικής παραγωγής, ειδικότερα όσον αφορά τα εξής:

3.1.1. Προετοιμασία των κατασκευαστικών στοιχείων

Η προετοιμασία των κατασκευαστικών στοιχείων (π.χ. διαμόρφωση/λοξότμηση) δεν πρέπει να δημιουργεί ατέλειες, ρωγμές ή αλλαγές στα μηχανικά χαρακτηριστικά ικανές να αποβούν εις βάρος της ασφάλειας του εξοπλισμού υπό πίεση.

3.1.2. Συναρμολογήσεις

Οι συναρμολογήσεις και η ζώνη που τις περιβάλλει πρέπει να μην παρουσιάζουν επιφανειακά ή εσωτερικά ελαττώματα που επηρεάζουν δυσμενώς την ασφάλεια του εξοπλισμού.

Οι ιδιότητες των μόνιμων συναρμολογήσεων πρέπει να αντιστοιχούν στις ελάχιστες ιδιότητες που προδιαγράφονται για τα προς συναρμολόγηση υλικά εκτός αν λαμβάνονται ειδικά υπόψη στους υπολογισμούς σχεδιασμού άλλες αντίστοιχες τιμές ιδιοτήτων.

Για τους εξοπλισμούς υπό πίεση η μόνιμη συναρμολόγηση των μερών που συμβάλλουν στην αντοχή του εξοπλισμού σε πίεση και τα μέρη που συνδέονται άμεσα με αυτές πρέπει να εκτελούνται από ειδικευμένο προσωπικό κατάλληλων προσόντων και σύμφωνα με τις δέουσες μεθόδους εργασίας.

Για τον εξοπλισμό υπό πίεση των κατηγοριών II, III και IV, οι εγκρίσεις των μεθόδων εργασίας και του προσωπικού πραγματοποιούνται από αρμόδιο τρίτο μέρος το οποίο είναι, κατ' επιλογή του κατασκευαστή:

- είτε ο κοινοποιημένος οργανισμός,

- είτε τρίτος φορέας αναγνωρισμένος από κράτος μέλος όπως προβλέπει το άρθρο 13.

Προκειμένου να προβεί στις προαναφερόμενες εγκρίσεις, το εν λόγω τρίτο μέρος προβαίνει, το ίδιο ή μέσω τρίτων, στις εξετάσεις και τις δοκιμές που προβλέπουν τα σχετικά εναρμονισμένα πρότυπα ή σε ισοδύναμες εξετάσεις και δοκιμές.

3.1.3. Μη καταστρεπτικές δοκιμές

Για τους εξοπλισμούς υπό πίεση οι μη καταστρεπτικές δοκιμές των μονίμων συνδέσεων πρέπει να εκτελούνται από ειδικευμένο προσωπικό κατάλληλων προσόντων. Όσον αφορά τους εξοπλισμούς υπό πίεση των κατηγοριών III και IV, το εν λόγω προσωπικό πρέπει να έχει εγκριθεί από αρμόδιο τρίτο φορέα αναγνωρισμένο από κράτος μέλος κατ' εφαρμογήν του άρθρου 13.

3.1.4. Θερμική κατεργασία

Στις περιπτώσεις που υπάρχει κίνδυνος η μέθοδος βιομηχανικής παραγωγής να μεταβάλει τις ιδιότητες των υλικών σε βαθμό υπονομεύοντα την ακεραιότητα του εξοπλισμού υπό πίεση, εφαρμόζεται κατάλληλη θερμική κατεργασία στο ενδεδειγμένο στάδιο παραγωγής.

3.1.5. Ανίχνευση προέλευσης

Πρέπει να καθορίζονται και να διατηρούνται κατάλληλες διαδικασίες για την αναγνώριση με κατάλληλα μέσα των υλικών των μερών του εξοπλισμού που συμβάλλουν στην αντοχή του σε πίεση, από την στιγμή της παραλαβής τους, σε όλα τα στάδια της παραγωγής και μέχρι την τελική δοκιμή των παραγόμενων εξοπλισμών υπό πίεση.

3.2. Τελικός έλεγχος

Ο εξοπλισμός υπό πίεση πρέπει να υποβάλλεται στον τελικό έλεγχο που περιγράφεται στη συνέχεια.

3.2.1. Τελική εξέταση

Ο εξοπλισμός υπό πίεση υποβάλλεται σε τελική εξέταση προκειμένου να επαληθευτεί οπτικά και μέσω ελέγχου των συνοδευτικών εγγράφων η τήρηση των απαιτήσεων της παρούσας οδηγίας. Στην περίπτωση αυτή μπορούν να ληφθούν υπόψη οι έλεγχοι που έχουν διενεργηθεί κατά τη διάρκεια της κατασκευής. Εφόσον η ασφάλεια το καθιστά αναγκαίο, η τελική εξέταση διενεργείται στο εσωτερικό και στο εξωτερικό όλων των μερών του εξοπλισμού, ενδεχομένως κατά την κατασκευή (π.χ. εάν η επιθεώρηση δεν είναι πλέον δυνατή κατά την τελική εξέταση).

3.2.2. Δοκιμές

Ο τελικός έλεγχος του εξοπλισμού υπό πίεση πρέπει να περιλαμβάνει δοκιμή αντοχής σε πίεση, που κανονικά θα λαμβάνει τη μορφή δοκιμής υδραυλικής πίεσης με πίεση τουλάχιστον ίση προς την τιμή που ορίζεται στο σημείο 7.4, εφόσον ενδείκνυται.

Για τους εξοπλισμούς της κατηγορίας I, που κατασκευάζονται εν σειρά, η δοκιμή αυτή μπορεί να πραγματοποιείται σε στατιστική βάση.

Όταν η υδραυλική δοκιμή είναι επιβλαβής ή αδύνατη, μπορούν να πραγματοποιούνται άλλες δοκιμές αποδεδειγμένης εγκυρότητας. Για τις δοκιμές, εκτός της υδραυλικής δοκιμής πρέπει να λαμβάνονται συμπληρωματικά μέτρα, όπως μη καταστρεπτικοί έλεγχοι ή άλλες μέθοδοι ισοδύναμης αποτελεσματικότητας, πριν τις δοκιμές.

3.2.3. Εξέταση των συστημάτων ασφαλείας

Όσον αφορά τα συγκροτήματα, ο τελικός έλεγχος περιλαμβάνει και εξέταση των εξαρτημάτων ασφαλείας, με σκοπό να επαληθευτεί η πλήρης τήρηση των απαιτήσεων του σημείου 2.10.

3.3. Σήμανση και επισήμανση

Επί πλέον της σήμανσης «CE» που αναφέρεται στο άρθρο 15, παρέχονται και οι κατωτέρω πληροφορίες:

α) για κάθε είδους εξοπλισμό υπό πίεση:

- το όνομα και η διεύθυνση ή άλλα στοιχεία αναγνώρισης του κατασκευαστή και, κατά περίπτωση, του εγκατεστημένου στην Κοινότητα εντολοδόχου του,

- το έτος κατασκευής,

- αναγνωριστικά στοιχεία του εξοπλισμού υπό πίεση ανάλογα με τη φύση του, όπως τύπος, αναγνωριστικά στοιχεία της σειράς ή της παρτίδας και αριθμός κατασκευής,

- τα βασικά ανώτατα/κατώτατα επιτρεπόμενα όρια 7

β) ανάλογα με τον τύπο του εξοπλισμού υπό πίεση, περαιτέρω αναγκαίες πληροφορίες για την ασφαλή εγκατάσταση, λειτουργία ή χρήση και, κατά περίπτωση, για τη συντήρηση και τις περιοδικές επιθεωρήσεις, όπως:

- χωρητικότητα V του εξοπλισμού υπό πίεση σε L,

- ονομαστικό μέγεθος DN των σωληνώσεων,

- πίεση δοκιμής PT σε bar και ημερομηνία,

- πίεση ενεργοποίησης του συστήματος ασφαλείας σε bar,

- ισχύς του εξοπλισμού υπό πίεση σε kW,

- τάση τροφοδότησης σε V,

- προβλεπόμενη χρήση,

- βαθμός πλήρωσης σε kg/l,

- μέγιστη μάζα πλήρωσης σε kg,

- απόβαρο σε kg,

- ομάδα προϊόντων 7

γ) όταν απαιτείται, προειδοποιητικές πινακίδες, τοποθετημένες στον εξοπλισμό υπό πίεση, που εφιστούν την προσοχή σε λάθη χειρισμού, τα οποία η πείρα έχει δείξει ότι μπορεί να συμβούν.

Η σήμανση «CE» και οι απαιτούμενες πληροφορίες πρέπει να αναγράφονται πάνω στον εξοπλισμό υπό πίεση ή πάνω σε στερεά προσαρτημένη πινακίδα, πλην των κατωτέρω εξαιρέσεων:

- όπου συντρέχει περίπτωση, μπορεί να χρησιμοποιείται η πρέπουσα τεκμηρίωση προκειμένου ν' αποφεύγεται η κατ' επανάληψη σήμανση επί μέρους κατασκευαστικών στοιχείων, όπως π.χ. στοιχείων σωληνώσεων, προοριζόμενων για ένα και το αυτό συγκρότημα. Αυτό ισχύει και για τη σήμανση «CE» και για τις άλλες σημάνσεις και επισημάνσεις που αναφέρονται στο παρόν παράρτημα,

- στις περιπτώσεις πολύ μικρού εξοπλισμού υπό πίεση, π.χ. εξαρτημάτων, οι πληροφορίες που αναφέρονται στο στοιχείο β) δίδονται σε χωριστή πινακίδα που προσδένεται στους εξοπλισμούς,

- μπορεί να χρησιμοποιηθεί επισήμανση ή άλλα ενδεδειγμένα μέσα για τη μάζα πλήρωσης και για τις προειδοποιήσεις που αναφέρονται στο στοιχείο γ), υπό τον όρο ότι παραμένουν ευανάγνωστα επί κατάλληλο χρονικό διάστημα.

3.4. Οδηγίες λειτουργίας

α) Κατά τη διάθεσή του στην αγορά, ο εξοπλισμός υπό πίεση πρέπει να συνοδεύεται, κατά περίπτωση, από σημείωμα οδηγιών προς το χρήστη το οποίο περιέχει όλες τις χρήσιμες πληροφορίες ασφαλείας όσον αφορά:

- τη συναρμολόγηση, συμπεριλαμβανομένης της συναρμολόγησης των διαφόρων εξοπλισμών υπό πίεση,

- τη θέση σε λειτουργία,

- τη χρήση,

- τη συντήρηση, συμπεριλαμβανομένων των ελέγχων που διενεργεί ο χρήστης.

β) Το σημείωμα οδηγιών πρέπει να περιέχει τις πληροφορίες που αναγράφονται στον εξοπλισμό υπό πίεση κατ' εφαρμογή του σημείου 3.3, εκτός από τα στοιχεία αναγνώρισης της σειράς, πρέπει δε να συνοδεύεται, ενδεχομένως, από την τεχνική τεκμηρίωση καθώς και τα σχέδια και σχεδιαγράμματα που απαιτούνται για την κατανόηση των οδηγιών αυτών.

γ) Ενδεχομένως, το σημείωμα οδηγιών πρέπει επίσης να εφιστά την προσοχή στους κινδύνους εσφαλμένης χρήσης σύμφωνα με το σημείο 1.3 και στα ιδιαίτερα χαρακτηριστικά σχεδιασμού σύμφωνα με το σημείο 2.2.3.

4. ΥΛΙΚΑ

Τα υλικά που χρησιμοποιούνται για την κατασκευή του εξοπλισμού υπό πίεση πρέπει να παραμένουν κατάλληλα καθ' όλη την προβλεπόμενη διάρκεια ζωής τους, εκτός εάν προβλέπεται αντικατάσταση.

Τα υλικά συγκόλλησης και τα λοιπά υλικά συναρμολόγησης πρέπει να πληρούν καταλλήλως τις αντίστοιχες υποχρεώσεις των σημείων 4.1, 4.2α και 4.3 πρώτη παράγραφος αφ' ενός μεμονωμένα και αφ' ετέρου αφού χρησιμοποιηθούν.

4.1. Τα υλικά των μερών υπό πίεση πρέπει:

α) να έχουν χαρακτηριστικά κατάλληλα για το σύνολο των ευλόγως προβλεπτών συνθηκών λειτουργίας και δοκιμής, ιδίως δε να είναι επαρκώς όλκιμα και ανθεκτικά. Ενδεχομένως, τα χαρακτηριστικά των υλικών πρέπει να συμμορφούνται προς τις απαιτήσεις του σημείου 7.5. Εκτός τούτου, τα υλικά θα πρέπει να επιλέγονται κατά τον κατάλληλο τρόπο, ώστε να λαμβάνεται η ψαθυρή θραύση σε περίπτωση ανάγκης. Πρέπει να λαμβάνονται κατάλληλα μέτρα όταν για ειδικούς λόγους, απαιτείται η χρήση ψαθυρών υλικών 7

β) να παρουσιάζουν επαρκή χημική αντοχή έναντι του ρευστού που πρόκειται να περιέχει ο εξοπλισμός υπό πίεση. Οι χημικές και φυσικές ιδιότητες, αναγκαίες για την ασφάλεια λειτουργίας, δεν πρέπει να αλλοιώνονται σημαντικά κατά την προβλεπόμενη διάρκεια ζωής του εξοπλισμού 7

γ) να μην παρουσιάζουν σημαντικές αλλοιώσεις λόγω γήρανσης 7

δ) να επιδέχονται τις προβλεπόμενες επεξεργασίες μεταποίησης 7

ε) να επιλέγονται κατά τέτοιο τρόπο ώστε να μην προκαλούνται σημαντικές αρνητικές επιδράσεις, στην περίπτωση σύνδεσης διαφορετικών υλικών.

4.2. α) Ο κατασκευαστής του εξοπλισμού υπό πίεση ορίζει καταλλήλως τις τιμές που απαιτούνται για τους υπολογισμούς σχεδιασμού που αναφέρονται στο σημείο 2.2.3 και όλα τα άλλα βασικά χαρακτηριστικά των υλικών και της χρησιμοποίησής τους που αναφέρονται στο σημείο 4.1.

β) Ο κατασκευαστής επισυνάπτει στον τεχνικό φάκελο τα στοιχεία που αφορούν την τήρηση των προδιαγραφών της παρούσας οδηγίας των σχετικών με τα υλικά, υπό μία από τις ακόλουθες μορφές:

- με τη χρησιμοποίηση των υλικών σύμφωνα με τα εναρμονισμένα πρότυπα,

- με τη χρησιμοποίηση υλικών που έχουν λάβει ευρωπαϊκή έγκριση υλικών για εξοπλισμούς υπό πίεση σύμφωνα με το άρθρο 11,

- με ειδική αξιολόγηση των υλικών.

γ) Για τους εξοπλισμούς υπό πίεση των κατηγοριών III και IV, η ειδική αξιολόγηση που προβλέπεται στην τρίτη περίπτωση του στοιχείου β) πραγματοποιείται από τον κοινοποιημένο οργανισμό στον οποίο έχουν ανατεθεί οι διαδικασίες αξιολόγησης της πιστότητας του εξοπλισμού υπό πίεση.

4.3. Ο κατασκευαστής του εξοπλισμού λαμβάνει τα δέοντα μέτρα για να εξασφαλίσει ότι το χρησιμοποιούμενο υλικό είναι σύμφωνο προς τις απαιτούμενες προδιαγραφές. Ειδικότερα, ο κατασκευαστής του υλικού πρέπει να παρέχει, για όλα τα υλικά, έγγραφα πιστοποιούντα τη συμμόρφωσή τους με συγκεκριμένη προδιαγραφή.

Για τα κυριότερα μέρη υπό πίεση των εξοπλισμών των κατηγοριών II, III και IV, η εν λόγω βεβαίωση πρέπει να είναι πιστοποιητικό ειδικού ελέγχου του προϊόντος.

Όταν ένας κατασκευαστής υλικών έχει κατάλληλο σύστημα εξασφάλισης της ποιότητας, πιστοποιημένο από έναν αρμόδιο οργανισμό που είναι εγκατεστημένος στην Κοινότητα και έχει αποτελέσει αντικείμενο ειδικής αξιολόγησης για τα υλικά, οι βεβαιώσεις που εκδίδει ο κατασκευαστής τεκμαίρεται ότι βεβαιώνουν την πιστότητα προς τις αντίστοιχες απαιτήσεις του παρόντος σημείου.

ΕΙΔΙΚΕΣ ΑΠΑΙΤΗΣΕΙΣ ΓΙΑ ΣΥΓΚΕΚΡΙΜΕΝΑ ΕΙΔΗ ΕΞΟΠΛΙΣΜΟΥ ΥΠΟ ΠΙΕΣΗ

Εκτός από την εφαρμογή των απαιτήσεων των σημείων 1 έως 4, ισχύουν και οι παρακάτω απαιτήσεις για τον εξοπλισμό υπό πίεση που αναφέρεται στα σημεία 5 και 6.

5. ΕΞΟΠΛΙΣΜΟΣ ΥΠΟ ΠΙΕΣΗ, ΟΠΩΣ ΑΝΑΦΕΡΕΤΑΙ ΣΤΟ ΑΡΘΡΟ 3 ΠΑΡΑΓΡΑΦΟΣ 1, ΥΠΟΚΕΙΜΕΝΟΣ ΣΕ ΦΛΟΓΑ Ή ΑΛΛΗ ΘΕΡΜΙΔΙΚΗ ΕΙΣΡΟΗ ΠΟΥ ΠΑΡΟΥΣΙΑΖΕΙ ΚΙΝΔΥΝΟ ΥΠΕΡΘΕΡΜΑΝΣΗΣ

Στα εν λόγω είδη εξοπλισμού υπό πίεση περιλαμβάνονται:

- μονάδες παραγωγής ατμού και υπερθέρμου ύδατος, αναφερόμενες στο άρθρο 3 σημείο 1.2, όπως ατμολέβητες και λέβητες υπερθέρμου ύδατος ανοικτής φλόγας, υπερθερμαντές και αναθερμαντές, λέβητες ανάκτησης της θερμότητας, λέβητες αποτεφρωτήρων, ηλεκτρικοί λέβητες με ηλεκτρόδια ή με εμβαπτιζόμενες αντιστάσεις, αυτόκλειστοι κλίβανοι υπό πίεση μαζί με τα εξαρτήματά τους και, ανάλογα με την περίπτωση, τα συστήματά τους για την επεξεργασία του ύδατος τροφοδοσίας, τροφοδοσίας καυσίμου και

- συσκευές θέρμανσης βιομηχανικής χρήσης, που χρησιμοποιούν άλλα ρευστά πλην ατμού και υπερθέρμου ύδατος που υπάγονται στο άρθρο 3 σημείο 1.1, όπως θερμαντήρες για χημικές βιομηχανίες ή άλλους παρόμοιους βιομηχανικούς κλάδους, εξοπλισμοί υπό πίεση, για την επεξεργασία τροφίμων.

Ο εν λόγω εξοπλισμός υπό πίεση πρέπει να υπολογίζεται, να σχεδιάζεται και να κατασκευάζεται με τρόπο ελαχιστοποιούντα τους κινδύνους σημαντικής απώλειας συγκράτησης οφειλόμενης σε υπερθέρμανση. Ανάλογα με την περίπτωση, πρέπει να εξασφαλίζονται ιδιαίτερα οι κατωτέρω προϋποθέσεις:

α) παροχή κατάλληλων συστημάτων προστασίας για τον περιορισμό των παραμέτρων λειτουργίας, όπως η εισροή και εκροή θερμότητας και, όπου συντρέχει η περίπτωση, η στάθμη του ρευστού, προκειμένου να αποφεύγονται οι κίνδυνοι τοπικής ή γενικής υπερθέρμανσης 7

β) όταν χρειάζεται, πρόβλεψη σημείων δειγματοληψίας για την αξιολόγηση των ιδιοτήτων του ρευστού, προκειμένου να αποφεύγονται οι κίνδυνοι λόγω επικαθήσεων ή διαβρώσεως 7

γ) επαρκείς προβλέψεις για την εξάλειψη κινδύνων βλάβης λόγω επικαθήσεων 7

δ) μέσα ασφαλούς απαγωγής της υπολειπόμενης θερμότητας μετά τη διακοπή λειτουργίας 7

ε) πρόβλεψη διατάξεων προκειμένου να αποφεύγεται η επικίνδυνη συσσώρευση εύφλεκτων μειγμάτων καυσίμων ουσιών και αέρα, ή η υποστροφή της φλόγας.

6. ΣΩΛΗΝΩΣΕΙΣ ΣΥΜΦΩΝΑ ΜΕ ΤΟ ΑΡΘΡΟ 3 ΣΗΜΕΙΟ 1.3

Κατά το σχεδιασμό και την κατασκευή των σωληνώσεων εξασφαλίζονται τα εξής:

α) επαρκής έλεγχος έναντι του κινδύνου υπερφόρτισης λόγω υπερβολικής ελευθερίας κίνησης ή λόγω ανάπτυξης υπερβολικών δυνάμεων, π.χ. στις φλάντζες, στις συνδέσεις, στις φυσούνες ή τους εύκαμπτους σωλήνες, μέσω στηριγμάτων, ενισχύσεων, αγκυρώσεων, ευθυγραμμίσεων και προέντασης 7

β) στις περιπτώσεις πιθανότητας συμπύκνωσης αερίων στο εσωτερικό των σωληνώσεων για αεριούχα ρευστά, πρόβλεψη τρόπου αποστράγγισης και απομάκρυνσης των επικαθήσεων από ζώνες χαμηλής στάθμης, ώστε να αποφεύγονται τυχόν βλάβες λόγω υδραυλικού πλήγματος ή διαβρώσεως 7

γ) επαρκής αντιμετώπιση των ενδεχόμενων ζημιών λόγω διαταράξεων και σχηματισμού δινών. Ισχύουν οι σχετικές διατάξεις του σημείου 2.7 7

δ) επαρκής αντιμετώπιση του κινδύνου κόπωσης λόγω κραδασμών στο εσωτερικό των σωληνώσεων 7

ε) όταν η σωλήνωση περιέχει ρευστά της ομάδας 1, πρόβλεψη κατάλληλων μέσων για την απομόνωση των διακλαδώσεων που παρουσιάζουν σημαντικούς κινδύνους λόγω των διαστάσεών τους 7

στ) ελαχιστοποίηση του κινδύνου απροειδοποίητης εκκένωσης 7 τα σημεία απαγωγής πρέπει να φέρουν, στη σταθερή τους πλευρά, σαφή ένδειξη του περιεχομένου ρευστού 7

ζ) περιγραφή της θέσης και όδευσης των υπογείων σωληνώσεων και αγωγών, τουλάχιστον στον τεχνικό φάκελο, προκειμένου να διευκολύνονται η ασφαλής συντήρηση, η επιθεώρηση ή οι επισκευές.

7. ΕΙΔΙΚΕΣ ΠΟΣΟΤΙΚΕΣ ΑΠΑΙΤΗΣΕΙΣ ΓΙΑ ΟΡΙΣΜΕΝΑ ΕΙΔΗ ΕΞΟΠΛΙΣΜΟΥ ΥΠΟ ΠΙΕΣΗ

Οι παρακάτω διατάξεις εφαρμόζονται γενικά. Ωστόσο, όταν δεν εφαρμόζονται, ο κατασκευαστής πρέπει να αιτιολογεί την εφαρμογή κατάλληλων διατάξεων που επιτρέπουν την επίτευξη ισοδύναμου γενικού επιπέδου ασφαλείας.

Το παρόν σημείο αποτελεί αναπόσπαστο μέρος του παραρτήματος I. Οι διατάξεις που περιέχονται εδώ συμπληρώνουν τις βασικές απαιτήσεις των σημείων 1 έως 6 για τον εξοπλισμό υπό πίεση στον οποίο εφαρμόζονται.

7.1. Επιτρεπόμενες καταπονήσεις

7.1.1. Σύμβολα

Re,t (όριο ελαστικότητας), ορίζει την τιμή στη θερμοκρασία υπολογισμού, ανάλογα με την περίπτωση:

- του ανωτάτου ορίου διαρροής για ένα υλικό που έχει ανώτατο και κατώτατο όριο διαρροής,

- του συμβατικού ορίου ελαστικότητας 1,0 % για τον ωστενιτικό χάλυβα και το μη κεκραμένο αργίλιο,

- του συμβατικού ορίου ελαστικότητας 0,2 % στις άλλες περιπτώσεις.

Rm,20 ορίζει την κατώτατη τιμή αντοχής σε εφελκυσμό σε θερμοκρασία 20 °C.

Rm,t ορίζει την αντοχή σε εφελκυσμό στη θερμοκρασία υπολογισμού.

7.1.2. Η γενική επιτρεπόμενη καταπόνηση διαφράγματος, για κυρίως στατικά φορτία και για θερμοκρασίες εκτός του φάσματος εντός του οποίου τα φαινόμενα ερπυσμού είναι σημαντικά, δεν πρέπει να είναι ανώτερη από την κατώτερη από τις ακόλουθες τιμές, ανάλογα με το χρησιμοποιούμενο υλικό:

- στην περίπτωση σιδηρούχου χάλυβα, συμπεριλαμβανομένου του τυποποιημένου χάλυβα (εξηλασμένος χάλυβας) αλλά εξαιρουμένων του λεπτόκοκκου χάλυβα και του χάλυβα που έχει υποβληθεί σε ειδική θερμική επεξεργασία, 2/3 της Re,t και 5/12 της Rm,20,

- στην περίπτωση ωστενιτικού χάλυβα:

- εάν η επιμήκυνσή του μετά τη θραύση είναι μεγαλύτερη του 30 %, 2/3 της Re,t,

- ή εναλλακτικά, εάν η επιμήκυνσή του μετά τη θραύση είναι ανώτερη του 35 %, 5/6 της Re,t και 1/3 της Rm,t,

- στην περίπτωση μη κεκραμένου ή ελαφρώς κεκραμένου χυτού χάλυβα, 10/19 της Re,t και 1/3 της Rm,20,

- στην περίπτωση αργιλίου, 2/3 της Re,t,

- στην περίπτωση κραμάτων αργιλίου που δεν είναι δυνατόν να υποστούν σκλήρυνση δια βαφής, 2/3 της Re,t και 5/12 της Rm,20.

7.2. Συντελεστές συνδέσμων

Για τους συνδέσμους στους οποίους γίνεται συγκόλληση, ο συντελεστής συνδέσμου πρέπει να είναι το πολύ ίσος προς την ακόλουθη τιμή:

- για τον εξοπλισμό που υποβάλλεται σε καταστρεπτικούς και μη καταστρεπτικούς ελέγχους προκειμένου να διατυπωθεί ότι το σύνολο των συνδέσεων δεν παρουσιάζει σημαντικά ελαττώματα: 1,

- για τον εξοπλισμό που υποβάλλεται δειγματοληπτικά σε μη καταστρεπτικούς ελέγχους: 0,85,

- για τον εξοπλισμό που δεν υποβάλλεται σε μη καταστρεπτικούς ελέγχους εκτός του οπτικού ελέγχου: 0,7.

Εν ανάγκη, πρέπει επίσης να λαμβάνονται υπόψη ο τύπος καταπόνησης και οι μηχανικές και τεχνολογικές ιδιότητες του συνδέσμου.

7.3. Διατάξεις περιορισμού της πίεσης

Η στιγμιαία αιχμή πίεσης που αναφέρεται στο σημείο 2.11.2 πρέπει να περιορίζεται στο 10 % της μεγίστης επιτρεπομένης πίεσης.

7.4. Πίεση υδραυλικής δοκιμής

Για τα δοχεία υπό πίεση, η πίεση υδραυλικής δοκιμής που αναφέρεται στο σημείο 3.2.2. πρέπει να είναι τουλάχιστον ίση:

- αφ' ενός προς την αντιστοιχούσα στη μεγίστη φόρτιση την οποία μπορεί να αντέξει ο εν λειτουργία εξοπλισμός, λαμβάνοντας υπόψιν τη μεγίστη επιτρεπομένη πίεση και τη μεγίστη επιτρεπομένη θερμότητα για τον εξοπλισμό αυτό, πολλαπλασιαζόμενη επί τον συντελεστή 1,25,

- αφ' ετέρου προς την μεγίστη επιτρεπομένη πίεση πολλαπλασιαζόμενη επί τον συντελεστή 1,43.

7.5. Χαρακτηριστικά των υλικών

Εάν δεν απαιτούνται άλλες τιμές βάσει άλλων κριτηρίων που πρέπει να λαμβάνονται υπόψη, ένας χάλυβας θεωρείται αρκετά όλκιμος ώστε να συμμορφούται προς το σημείο 4.1 στοιχείο α), εάν η επιμήκυνσή του μετά τη θραύση σε δοκιμή ελκυσμού που διενεργείται με τυποποιημένη μέθοδο είναι τουλάχιστον ίση προς 14 % και εάν η ενέργεια κάμψεώς του δια κρούσεως επί δοκιμίου ISO V είναι τουλάχιστον ίση προς 27 J, σε θερμοκρασία το πολύ ίση προς 20 °C, αλλά όχι χαμηλότερη από την προβλεπόμενη χαμηλότερη θερμοκρασία χρήσης.

ΠΑΡΑΡΤΗΜΑ ΙΙ

ΠΙΝΑΚΕΣ ΑΞΙΟΛΟΓΗΣΗΣ ΤΗΣ ΣΥΜΜΟΡΦΩΣΗΣ

1. Οι εμφαινόμενες στους πίνακες κατηγορίες ενοτήτων σημαίνουν τα εξής:

Ι Ενότητα Α

ΙΙ Ενότητες Α1, Δ1, Ε1

ΙΙΙ Ενότητες Β1 + Δ, Β1 + ΣΤ, Β + Ε, Β + Γ1, Η

IV Ενότητες Β + Δ, Β + ΣΤ, Ζ, Η1

2. Τα εξαρτήματα ασφαλείας που ορίζονται στο σημείο 2.1.3 του άρθρου 1 και αναφέρονται στο σημείο 1.4 του άρθρου 3 κατατάσσονται στην κατηγορία IV. Ωστόσο, εξαιρετικώς, τα εξαρτήματα ασφαλείας που κατασκευάζονται για συγκεκριμένους εξοπλισμούς μπορούν να κατατάσσονται στην ίδια κατηγορία με το εξοπλισμό που προστατεύουν.

3. Τα οριζόμενα στο σημείο 2.1.4 του άρθρου 1 εξαρτήματα υπό πίεση που αναφέρονται στο άρθρο 3 σημείο 1.4 κατατάσσονται ανάλογα με:

- τη μέγιστη επιτρεπόμενη πίεση PS και

- τον όγκο τους V ή την ονομαστική τους διάσταση DN, κατά περίπτωση, και

- την ομάδα ρευστών για την οποία προορίζονται,

και εφαρμόζεται ο αντίστοιχος πίνακας για τα δοχεία ή τις σωληνώσεις για να διευκρινισθεί η κατηγορία αξιολόγησης της συμμόρφωσης.

Όταν ο όγκος και η ονομαστική διάσταση θεωρούνται ότι αρμόζουν προς τη δεύτερη από τις προαναφερόμενες περιπτώσεις, το εξάρτημα υπό πίεση κατατάσσεται στην κατηγορία του υψηλότερου κινδύνου.

4. Οι διαχωριστικές γραμμές στους πίνακες αξιολόγησης της συμμόρφωσης που ακολουθούν υποδηλώνουν το ανώτατο όριο κάθε κατηγορίας.

>ΑΝΑΦΟΡΑ ΣΕ ΓΡΑΦΗΚΟ>

Πίνακας 1 Δοχεία αναφερόμενα στο άρθρο 3 σημείο 1.1 στοιχείο α) πρώτη περίπτωση

Κατ' εξαίρεση, τα δοχεία που προορίζονται να περιέχουν ασταθές αέριο και υπάγονται στις κατηγορίες Ι ή ΙΙ κατ' εφαρμογή του πίνακα 1, πρέπει να ταξινομηθούν στην κατηγορία ΙΙΙ.

>ΑΝΑΦΟΡΑ ΣΕ ΓΡΑΦΗΚΟ>

Πίνακας 2 Δοχεία αναφερόμενα στο άρθρο 3 σημείο 1.1 στοιχείο α) δεύτερη περίπτωση

Κατ' εξαίρεση, οι φορητοί πυροσβεστήρες και οι φιάλες των αναπνευστικών συσκευών κατατάσσονται τουλάχιστον στην κατηγορία ΙΙΙ.

>ΑΝΑΦΟΡΑ ΣΕ ΓΡΑΦΗΚΟ>

Πίνακας 3 Δοχεία αναφερόμενα στο άρθρο 3 σημείο 1.1 στοιχείο β) πρώτη περίπτωση

>ΑΝΑΦΟΡΑ ΣΕ ΓΡΑΦΗΚΟ>

Πίνακας 4 Δοχεία αναφερόμενα στο άρθρο 3 σημείο 1.1 στοιχείο β) δεύτερη περίπτωση

Κατ' εξαίρεση, τα κατ' άρθρο 3 σημείο 2.3 συγκροτήματα παραγωγής θερμού ύδατος είτε εξετάζονται ως προς το σχεδιασμό (ενότης Β1), για να διαπιστωθεί αν συμμορφούνται προς τις βασικές απαιτήσεις 2.10, 2.11, 3.4, 5 στοιχείο α) και 5 στοιχείο δ) του παραρτήματος Ι, είτε αποτελούν αντικείμενο συστήματος πλήρους διασφάλισης ποιότητας (ενότης Η).

>ΑΝΑΦΟΡΑ ΣΕ ΓΡΑΦΗΚΟ>

Πίνακας 5 Εξοπλισμός υπό πίεση που αναφέρεται στο άρθρο 3 σημείο 1.2

Κατ' εξαίρεση, οι χύτρες ταχύτητας υπόκεινται σε έλεγχο κατά το σχεδιασμό σύμφωνα με διαδικασία εξακρίβωσης που αντιστοιχεί τουλάχιστον σε μία από τις ενότητες της κατηγορίας ΙΙΙ.

>ΑΝΑΦΟΡΑ ΣΕ ΓΡΑΦΗΚΟ>

Πίνακας 6 Σωληνώσεις που αναφέρονται στο άρθρο 3 σημείο 1.3 στοιχείο α) πρώτη περίπτωση

Κατ' εξαίρεση, οι σωληνώσεις που προορίζονται για τα ασταθή αέρια και που υπάγονται στις κατηγορίες Ι ή ΙΙ κατ' εφαρμογήν του ανωτέρω πίνακα, πρέπει να καταταγούν στην κατηορία ΙΙΙ.

>ΑΝΑΦΟΡΑ ΣΕ ΓΡΑΦΗΚΟ>

Πίνακας 7 Σωληνώσεις που αναφέρονται στο άρθρο 3 σημείο 1.3 στοιχείο α) δεύτερη περίπτωση

Κατ' εξαίρεση, όλες οι σωληνώσεις που περιέχουν ρευστά θερμοκρασίας άνω των 350 °C και οι οποίες εμπίπτουν στην κατηγορία ΙΙ, δυνάμει του πίνακα 7 πρέπει να κατατάσσονται στην κατηγορία ΙΙΙ.

>ΑΝΑΦΟΡΑ ΣΕ ΓΡΑΦΗΚΟ>

Πίνακας 8 Σωληνώσεις που αναφέρονται στο άρθρο 3 σημείο 1.3 στοιχείο β) πρώτη περίπτωση

>ΑΝΑΦΟΡΑ ΣΕ ΓΡΑΦΗΚΟ>

Πίνακας 9 Σωληνώσεις που αναφέρονται στο άρθρο 3 σημείο 1.3 στοιχείο β) δεύτερη περίπτωση

ΠΑΡΑΡΤΗΜΑ III

ΔΙΑΔΙΚΑΣΙΕΣ ΑΞΙΟΛΟΓΗΣΗΣ ΣΥΜΜΟΡΦΩΣΗΣ

Οι υποχρεώσεις που απορρέουν εκ του παρόντος παραρτήματος για τον εξοπλισμό υπό πίεση εφαρμόζονται επίσης και στα συγκροτήματα.

Ενότητα Α (εσωτερικός έλεγχος της κατασκευής)

1. Η παρούσα ενότητα περιγράφει τη διαδικασία με την οποία ο κατασκευαστής ή ο εγκατεστημένος στην Κοινότητα εντολοδόχος του, ο οποίος εκπληροί τις υποχρεώσεις της παραγράφου 2, εξασφαλίζει και δηλώνει ότι ο εξοπλισμός υπό πίεση πληροί τις απαιτήσεις της οδηγίας που έχουν εφαρμογή σ' αυτόν. Ο κατασκευαστής, ή ο εγκατεστημένος στην Κοινότητα εντολοδόχος του, επιθέτει τη σήμανση «CE» σε κάθε εξοπλισμό υπό πίεση και συντάσσει γραπτή δήλωση συμμόρφωσης.

2. Ο κατασκευαστής συντάσσει τον τεχνικό φάκελο ο οποίος περιγράφεται στην παράγραφο 3. Ο κατασκευαστής ή εγκατεστημένος στην Κοινότητα εντολοδόχος του διατηρεί το φάκελο αυτό στη διάθεση των αρμόδιων εθνικών αρχών για λόγους επιθεώρησης επί διάστημα δέκα ετών από την τελευταία ημερομηνία κατασκευής του εξοπλισμού υπό πίεση.

Όταν ούτε ο κατασκευαστής, ούτε ο εντολοδόχος του δεν είναι εγκατεστημένοι στην Κοινότητα, υπεύθυνο για την τήρηση του τεχνικού φακέλου στη διάθεση των αρμοδίων αρχών είναι το πρόσωπο που είναι υπεύθυνο για τη διάθεση του εξοπλισμού υπό πίεση στην κοινοτική αγορά.

3. Ο τεχνικός φάκελος πρέπει να επιτρέπει την αξιολόγηση της συμμόρφωσης του εξοπλισμού προς τις απαιτήσεις της οδηγίας που έχουν εφαρμογή σ' αυτόν. Πρέπει, στο βαθμό που απαιτείται για την αξιολόγηση, να καλύπτει το σχεδιασμό, την κατασκευή και τη λειτουργία του εξοπλισμού υπό πίεση, και να περιέχει:

- γενική περιγραφή του εξοπλισμού υπό πίεση,

- σχέδια αρχικής σύλληψης και κατασκευής, καθώς και διαγράμματα κατασκευαστικών στοιχείων, υποσυγκροτημάτων, κυκλωμάτων, κ.λπ.,

- τις περιγραφές και εξηγήσεις που είναι αναγκαίες για την κατανόηση των προαναφερόμενων σχεδίων και διαγραμμάτων και της λειτουργίας του εξοπλισμού υπό πίεση,

- πίνακα των προτύπων που αναφέρονται στο άρθρο 5, και τα οποία εφαρμόζονται πλήρως ή εν μέρει, καθώς και περιγραφή των λύσεων που εφαρμόζει ο κατασκευαστής για να ανταποκριθεί στις βασικές απαιτήσεις της οδηγίας, στην περίπτωση κατά την οποία δεν εφαρμόζονται τα πρότυπα που αναφέρονται στο άρθρο 5,

- τα αποτελέσματα των υπολογισμών σχεδιασμού, των διενεργηθέντων ελέγχων, κλπ.,

- τις εκθέσεις δοκιμών.

4. Μαζί με τον τεχνικό φάκελο, ο κατασκευαστής ή ο εγκατεστημένος στην Κοινότητα εντολοδόχος του φυλάσσει και αντίγραφο της δήλωσης συμμόρφωσης.

5. Ο κατασκευαστής λαμβάνει όλα τα απαραίτητα μέτρα προκειμένου η διαδικασία να διασφαλίζει τη συμμόρφωση του κατασκευαζομένου εξοπλισμού υπό πίεση προς τον τεχνικό φάκελο ο οποίος αναφέρεται στο σημείο 2 και προς τις απαιτήσεις της οδηγίας που έχουν εφαρμογή σ' αυτόν.

Ενότητα Α1 (εσωτερικός έλεγχος της κατασκευής με επιτήρηση του τελικού ελέγχου)

Εκτός από τις απαιτήσεις της ενότητας Α ισχύουν οι ακόλουθες διατάξεις:

Ο τελικός έλεγχος υπόκειται σε επιτήρηση υπό μορφή αιφνιδιαστικών επιθεωρήσεων εκ μέρους κοινοποιημένου οργανισμού τον οποίο επιλέγει ο κατασκευαστής.

Κατά τις επιθεωρήσεις αυτές, ο κοινοποιημένος οργανισμός οφείλει:

- να βεβαιώνεται ότι ο κατασκευαστής πράγματι πραγματοποιεί τον τελικό έλεγχο σύμφωνα με το σημείο 3.2 του Παραρτήματος I,

- να προβαίνει στη δειγματοληψία εξοπλισμού υπό πίεση στους τόπους κατασκευής ή εναπόθεσης, για να τον ελέγχει. Ο κοινοποιημένος οργανισμός υπολογίζει τον αριθμό των μελών του ληπτέου δείγματος και κρίνει κατά πόσον πρέπει να διενεργηθεί επ' αυτών ολόκληρος ο τελικός έλεγχος ή μέρος του.

Στις περιπτώσεις όπου ένα ή περισσότερα από τα είδη εξοπλισμού υπό πίεση δεν είναι σύμφωνα προς τις απαιτήσεις, ο κοινοποιημένος οργανισμός λαμβάνει τα κατάλληλα μέτρα.

Ο κατασκευαστής τοποθετεί, υπό την ευθύνη του κοινοποιημένου οργανισμού, τον αναγνωριστικό αριθμό του εν λόγω οργανισμού σε κάθε εξοπλισμό υπό πίεση.

Ενότητα Β (εξέταση «ΕΚ τύπου»)

1. Η παρούσα ενότητα περιγράφει το τμήμα εκείνο της διαδικασίας, με το οποίο ο κοινοποιημένος οργανισμός διαπιστώνει και βεβαιώνει ότι ένα μονομελές δείγμα, αντιπροσωπευτικό της σχετικής παραγωγής, πληροί τις διατάξεις της οδηγίας που έχουν εφαρμογή σ' αυτό.

2. Η αίτηση εξέτασης «ΕΚ τύπου» υποβάλλεται από τον κατασκευαστή ή τον εγκατεστημένο στην Κοινότητα εντολοδόχο του σε ένα και μόνο κοινοποιημένο οργανισμό της εκλογής του.

Η αίτηση περιλαμβάνει:

- το όνομα και τη διεύθυνση του κατασκευαστή και, εφόσον η αίτηση υποβάλλεται από τον εντολοδόχο, το όνομα και τη διεύθυνση του εντολοδόχου αυτού,

- γραπτή δήλωση ότι η ίδια αίτηση δεν έχει υποβληθεί σε άλλο κοινοποιημένο οργανισμό,

- τον τεχνικό φάκελο που περιγράφεται στην παράγραφο 3.

Ο αιτών θέτει στη διάθεση του κοινοποιημένου οργανισμού ένα δείγμα, αντιπροσωπευτικό της εν λόγω παραγωγής, το οποίο στο εξής ονομάζεται «τύπος». Ο κοινοποιημένος οργανισμός μπορεί να ζητά και άλλα δείγματα, εφόσον απαιτείται για τη διεξαγωγή του προγράμματος δοκιμών.

Ένας τύπος μπορεί να καλύπτει διάφορες παραλλαγές του εξοπλισμού υπό πίεση εφόσον οι διαφορές μεταξύ των παραλλαγών δεν επηρεάζουν το επίπεδο ασφαλείας.

3. Ο τεχνικός φάκελος πρέπει να επιτρέπει την εκτίμηση της συμμόρφωσης του εξοπλισμού υπό πίεση προς τις απαιτήσεις τη οδηγίας που έχουν εφαρμογή σ' αυτόν. Πρέπει να καλύπτει, στο βαθμό που απαιτείται για την αξιολόγηση, το σχεδιασμό, την κατασκευή και τη λειτουργία του εξοπλισμού υπό πίεση:

- γενική περιγραφή του τύπου,

- αρχικά και κατασκευαστικά σχέδια, καθώς και διαγράμματα κατασκευαστικών στοιχείων, υποσυγκροτημάτων, κυκλωμάτων, κλπ.,

- τις περιγραφές και εξηγήσεις που είναι αναγκαίες για την κατανόηση των προαναφερομένων σχεδίων και διαγραμμάτων και της λειτουργίας του εξοπλισμού υπό πίεση,

- τον κατάλογο των προτύπων που αναφέρει το άρθρο 5, τα οποία εφαρμόζονται πλήρως ή εν μέρει, καθώς και περιγραφές των λύσεων που εφαρμόζει ο κατασκευαστής για να ανταποκριθεί στις βασικές απαιτήσεις, όταν δεν έχουν εφαρμοσθεί τα πρότυπα που αναφέρει το άρθρο 5.

- τα αποτελέσματα των υπολογισμών σχεδιασμού, των εξετάσεων, κλπ.,

- τις εκθέσεις δοκιμών,

- τα στοιχεία που αφορούν τις δοκιμές που προβλέπονται στα πλαίσια της κατασκεής,

- τα στοιχεία που αφορούν τα προσόντα που απαιτούνται δυνάμει των σημείων 3.1.2 και 3.1.3 του παραρτήματος I.

4. Ο κοινοποιημένος οργανισμός:

4.1. εξετάζει τον τεχνικό φάκελο, επαληθεύει ότι ο τύπος έχει κατασκευασθεί σύμφωνα με τον τεχνικό φάκελο και προσδιορίζει τα στοιχεία τα οποία σχεδιάσθηκαν σύμφωνα με τις ισχύουσες διατάξεις των προτύπων που αναφέρει το άρθρο 5, καθώς και τα κατασκευαστικά στοιχεία τα οποία σχεδιάστηκαν χωρίς να εφαρμοσθούν οι σχετικές διατάξεις των εν λόγω προτύπων.

Ειδικότερα, ο κοινοποιημένος οργανισμός:

- εξετάζει τον τεχνικό φάκελο όσον αφορά το σχεδιασμό καθώς και τις μεθόδους παραγωγής,

- αξιολογεί τα χρησιμοποιούμενα υλικά όταν αυτά δεν είναι σύμφωνα με τα οικεία εναρμονισμένα πρότυπα ή με ευρωπαϊκή έγκριση υλικών για εξοπλισμό υπό πίεση και ελέγχει το πιστοποιητικό που έχει εκδώσει ο κατασκευαστής του υλικού σύμφωνα με το σημείο 4.3 του παραρτήματος I,

- εγκρίνει τους χρησιμοποιούμενους τρόπους μόνιμης συναρμογής των κατασκευαστικών στοιχείων ή εξακριβώνει ότι έχουν εγκριθεί προηγουμένως σύμφωνα με το σημείο 3.1.2 του παραρτήματος I,

- ελέγχει ότι το προσωπικό το επιφορτισμένο με τη μόνιμη συναρμογή των κατασκευαστικών στοιχείων και τις μη καταστρεπτικές δοκιμές έχει τα κατάλληλα προσόντα και εγκρίσεις σύμφωνα με το σημείο 3.1.2 και 3.1.3 του παραρτήματος I 7

4.2. διεξάγει ή αναθέτει τη διεξαγωγή των καταλλήλων ελέγχων και των απαραίτητων δοκιμών ώστε να εξακριβώσει κατά πόσον οι λύσεις που επέλεξε ο κατασκευαστής ανταποκρίνονται στις βασικές απαιτήσεις της οδηγίας, όταν δεν έχουν εφαρμοσθεί τα πρότυπα που προβλέπει το άρθρο 5 7

4.3. διεξάγει ή αναθέτει τη διεξαγωγή των καταλλήλων ελέγχων και των απαραίτητων δοκιμών ώστε να εξακριβώσει, στις περιπτώσεις που ο κατασκευαστής επέλεξε να εφαρμόσει τα οικεία πρότυπα, κατά πόσον τα πρότυπα αυτά εφαρμόσθηκαν πραγματικά 7

4.4. συμφωνεί με τον αιτούντα για τον τόπο στον οποίο θα διεξαχθούν οι έλεγχοι και οι απαραίτητες δοκιμές 7

5. Σε περιπτώσεις που ο τύπος πληροί τις διατάξεις της οδηγίας, ο κοινοποιημένος οργανισμός χορηγεί στον αιτούντα πιστοποιητικό εξέτασης «ΕΚ τύπου». Το πιστοποιητικό που ισχύει για περίοδο δέκα ετών η οποία μπορεί να ανανεωθεί, περιέχει το όνομα και τη διεύθυνση του κατασκευαστή, τα συμπεράσματα του ελέγχου, και τα απαραίτητα δεδομένα για την αναγνώριση του εγκεκριμένου τύπου.

Ο κοινοποιημένος οργανισμός προσαρτά στο πιστοποιητικό κατάλογο των σημαντικών τμημάτων του τεχνικού φακέλου και φυλάσσει αντίγραφο του καταλόγου αυτού.

Σε π